Malay Um Chin Ralzaam Caah Thawngttha Ngai Si Hih – Chin World News Evening\nPhungning loin Malaysia ah rianttuanmi hna caah thawngpang ttha ngaingai si cang. Hi kong he pehtlaiin kan hnu thlah ah khan Immigration Department hna nih phungning loin ramchungah rian atttuanmi caah tiah program arak ser. Cu a rak sermi cu tutan ah thanhnak an vun tuah tthan. Immigration lutlai nih nizan ah thanhnak a tuahmi cu atanglei bantukin asi.\nImmigration department hna nih mah programe atuahmi ahcun phungning loin ramchungah a ummi minung tinghnih in tinghnih le cheu hrawnghrang hna nih phungning tein an um khawhnak dingah Immigration ah register rak tuah hna sehlaw timi ruahchannak kan ngei ko. Hi program cu kan hnu thla november ni 16 ah khan onnak tuah cang mi asi.\nTuchun ni tiangin boss tampi hna nih an rianttuantu pawl application an rak chuahpi mi cangmi hi thonghnih an tling cang. Hi program tangah hin boss tampi deuh hna nih an rianttuantu ah an lakmi phungning loin a ummi hna cu thlaruk chungah register an rak tuah lai ti zong ruahchannak kan ngei ko. Hi program hi online zongin register tuah khawh asi.\nSihmanhsehlaw deposit caah RM 500 an chiah tu ahau. Hi program hi apply tuah hlan ah Peninsular Malaysia Labour Department ah nawlpeknak ca lak hmasa ahau i, Cuca lak hnu ah Immigration department nih rak cohlan dingmi asi. An rianttuannak Boss hna nih phungning loin a ummi hna cu hi program ah hin permit an lakpiak khawh ko hna.\nAtu ah thongchung i a ummi hna ca tiangin. Asinain medical check-up an tuahmi an awn tu ahau lai. Medical check up an tuahmi athat ko ahcun cohlang asi lai. Medical check up a awng lomi tu cu an mah le ram ah kuat a si lai tiah a chim chih. Cubantuk in a awngmi hna caah program fee ah hin 1500 minung pakhat ah pek ahau i, contruction caah 1850, Argiculture le plantation caah RM 640, Pass caah RM 60.\nProcessing fee ah RM 125 cun visa caah RM 5 in RM 20 tiang hrawng asi lai. Hi program recalibration plan ah hin phungning loin ramchung a ummi zong sihna seh, passport aa tleihmi an si ahcun phungning loin an um man ah RM 500 le vanlong ticket i put i, immigration zungah kal ding asi. Hi program hi ramdang tanzung 15 he thatein an ceihkhan cangmi zong asi ti asi. Tutan an tuahmi hi June 30, 2021 tiang lawng asi lai. Source. The Star.


Chinram Le Miphun Caah NLD Le CNF Cu Par Chin Chin Ko Hna Seh Mu\nPosted By: Lian Chin October 28, 2020\nNLD party chu Kawlram nih zalennak kan hmuh than khawh nak ding le Democracy ram kan si than khawh nak ding in thih ngamin rian a rak tuan i, chan khat chung thong an thlakmi Awngsan suhgyi party an si i, Hi hna party hi kan ram caah cun an tha bik rih ko. Cun Lairam a than cho tertu rawllo le tiloin kawl cozah (ralkap) nih Laimi a rak kan tuah lio ah, um awk hngal loin-\nMizoram le Malaysia ram ah heh tiah kan rak zam i ei le din ding kan rak kawl lio ah Ramthum nak (USA,Europe, Australia,etc) ah kan lanh khawh nak ding caah thluak a chuah tu College siang hngak chia pawl (CNF/CNF)hna nih miphun zawn an ruah nak thawng in Lunglawm tein, le i nuam le thangcho i a kan chia tu hna hi uar lo awk an tha lo. Kan Chin Ram ah NLD le CNF cu par chin chin ko hna seh mu.\nA tu lio cu, kan hmai November thla i ithim nak ding ah kan Lairam ah cun NLD a bawi hoi ko lai ti le CNLD an bawi cang lai ti ruahnak Social media ah rel ding a tam ngai cang. USDP an bawi te ko lai timi tu cu theih ding a um set rih lo.\nKan Consititution hman lio mi ah hin State lubik(Chief minister) thim nak ah hin state MP a tam bik (simple majority) a ngeimi nih an Chief minister an thim lai ti khi um sehlaw cu CNLD party va vote zong cu a sual lem hnga lo, Cuti silo in a tu kan phung hram pi (consititution) ah cun Rampi president nih Chief minister cu a appoint lai ti a si chung poah ah cun CNLD vote cu sullam a ngei kho rih lai lo. Cu caah cun NLD vote kha that rih dawh a si ko hih a. Credit: Suiawr Khuplian


Chief Minister Salai Lian Luai Nih Inn Dawng 32 Sinah Bawmhnak A Pek – Lai Lungrawn Post\nChief Minister Salai Lian Luai Nih Inn Dawng 32 Sinah Bawmhnak A Pek\nChin Ramkulh Chief Minister Salai Lian Luai nih Falam peng ah miharsat bawmhnak a pek hna: Chin Ramkulh a si mi Falam peng Rih khawdar khua ah Chin Ramkulh Chief Minister Pu Salai Lian Luai nih COVID-19 zawtnak a um lio ah caan hmang in tangka lut a ngei lo mi miharsa chungkhar hna cu July thla 26 ah bawmhnak a pek hna tiah thawng kan theih.\nHi bawmhnak a pek mi hna cu, Falam peng Rih khawdar khua ah inndawng 220, Falam Peng khawti khua ah inn dawng 32 an si i minung pakhat ah 20000ks cio bawmhnak a pek hna hi a si. Hi bawmhnak cu COVID-19 zawtnak ruang ah harsatnak a tong mi a leng in tangka aa hmuh kho lo deuh mi miharsa an si tiah theih an si.\nBawmhnak pek mi cu Myanmar ram cozah COVID-19 zawtnak ruang ah harsatnak a tong mi miharsa hna bawmhnak pek a timh mi tangka in bawmhnak a pek mi hna a si. A voikhatnak cu Facang le chiti le a dangdang in bawmhnak cozah a rak pek hna. Tutan hi a voihnihnak cozah nih COVID-19 zawtnak ruang ah harsatnak a tong mi hna bawmhnak a pek hna hi a si.


Kan Sung Ko Nain Kan Thachia Lo Hih, Unity Ham - CHIN VAKOK NEWS\nCNLD Hruaitu, Candidates le Members vialte upatnak kan pek hna. A hlei in ramdang in Miphun Party (CNLD) adir pi tu nan cungah kan i lawmtuk. Nan tuh mi thlaici a ttha tukmi cu phun tampi in Chinram ah a kheu tthan zau lai. Ramchung/leng CNLD members vialte, Salai Rual Lian Thang capar hin thazaang la tti ttthan usih ti kan sawm hna.\nAbraham Lincoln nih minak sal pawl luat ter dingah a rak aupi. American mipi nih asi kho lo an rak ti. Sal ngeitu mirang pawl nih an duh lo. Sal zuatu hna nih an sal hna kha “nan luat ahcun umnak le einak nan ngei lai lo” tiah an rak tthih phoih hna. Cu ruangah mi cheukhat nih sal sinak in luatnak ngah lai an phang. A cheu nih an bawi le kha “Sal in kan luat zongah inn in rak kan tthawl hlah” tiah an rak nawl hna. Kum zaa renglo sal asi mi caah luatnak timi cu chun mang hmanah an rak manh ngam lo.\nNihin kan ramkhel boruak zoh tikah “federal phung asi mi miphun zalawnnak, miphun hmai hngalnak le miphun nawlngeihnak timi kha cabuai cungah cite a um le um lo” timi tluk hmanh a biapi in kan ruat kho rih lo. Kan mawh lo cu ta. Cubantuk si dingah cun pei kum zaa deng an kut tangah an kan chiah cu. Kan thluak an kan tawl cu. Cite in pei an kan tthih phoih cu. Nain Abraham Lincoln a lung a rak dong lo. Sal luatnak pek dingah voi tampi thimnak ah arak i zuam. A tlawm bik voi 8 a rak sung. Nain voi 1 te a teinak nih American tuanbia dawhbik a ttial ter khawh.\nMiphun rian kan i awt nak asau rih lo. Kum 5 caah teinak kan ngah rih lo zongah kum 100 a hmun ding thlaici kan mino sin ah a kho. Kan mino tampi nih thil sining an hung i fiang. Cite long kan herhmi asi lo ti an i fiang. Hi thlaici te hi zohkhenh hna sih. Tii tawih hna usih. Tthanter hna usih. American sal an luat ve, miphun zalawnnak kan ngah ve hrim te lai…ni khat khat cu…\nCarel tu nan dihlak cungah kai lawm.


TUTAN MIN AUNG HLAING NAU LE THIL TUAH CU LUNGRAWK ASI KO – The Chinlung Post\nMonywa peng chung khua pawl nih Monywa khua chung ah kal in duhlonak an langhter dih hnu an tlunglei ah Kawl ralkap le Police nih an dawh hna i an kah hna tiah theih asi. Cu ruang ah minung pakhat a thi i a dang pawl zong tlaih khih an tong ngai. Monywa peng, nichuah lei khua pawl le Ayardaw peng lei um khua pawl fonh in minung 2,500 hrawng nih thahrum in uknak la tu ralkap duhlonak langhternak cu March 15 ah an tuah.\nCu mipi pawl an tlung lei ah Kawl ralkap le Police nih thazaang tam ngai in an dawi hna in an ṭhiam hna tiah cuka hmun um pakhat nih a chim. Motor pakhat kah a tong i driver Ko Zaw (kum-45) cu a ṭang ah kuan nih a khenh ruang ah a thi ti asi. A ruak cu Kawl ralkap le police nih an i kal pi tiah a hmutu pakhat nih a chim. “A hmailei motor ke an kah hmasa, cu hmai lei in an kah.\nThawngpang Dang. KNU DKBA: Yangon Naypyidaw Mandalay tuk ding ah ready kan si vice president thawngthanh kan hngak. A tu lio Pyitaungsuh ralkap ah ruahmi cu KNU DKBA KIA RCSS Zomi an si. A dang hriamtlai pawl zong CRPH le Dr Sa Sa nih chawnh le biak an timh hna. KNU DKBA chimnak cun “kanmah KNU DKBA KIA RCSS Zomi cu ready kan si cang. Kan hawile dang zong hi CRPH le Dr SaSa nih pehtlai zawk hna sehlaw kan vice president nih Pyitaungsuh ralkap an si cang timi thawng thanh colh seh cun kahnak nawl kan pe colh seh.\n“Kan nih cu atu kan vice president Man Win Khaing Than thawngthanh lawng kan hngah cang. Amah nih tampi ralkap an si cang ralkap kahnak nawl kan pek hna timi thawng a thanh si cun Yangon Mandalay Naypyidaw tuk dingah timhcia kan si. Kan I ready cang”, tiah an fb page ah an langter. Crd.Tluang Ceu Thang


Breaking News: Mandalay pengkomh ah August thla chung ah Covid- 19 zawtnak in minung 700 hrawng an thi – Chin World News Evening\nBreaking News: Mandalay pengkomh ah August thla chung ah Covid- 19 zawtnak in minung 700 hrawng an thi\nBreaking News: Mandalay pengkomh ah August thla chung ah Covid- 19 zawtnak in minung 700 hrawng an thi. Mandalay pengkomh ah August thla chung ah Covid -19 zawtnak ruang ah minung 700 hrawng an thi tiah Mandalay khua bawmchantu bu sin in theih a si. Covid ruangah August thla zarhkhat nak ah minung 200 leng an thi, zarhhnihnak ah 200 leng, zarhthumnak ah 160 leng, zarhli nak ah 120 leng an thi. Covid ruangah a thi mi min cazin hi Mandalay khua Volunteers bu hna nih an bawmhmi cazin lawng a si.\nMandalay pengkomh ah July thla chung ah a thi mi minung 2000 leng an si nain August thla chung ah Covid mizaw minung 700 hrawng an thi,July thla nak in August thla chung a thi mi hi cheuthum chung ah cheu hnih a tum.A thi mi hna hi kum upa deuh hna le zawtnak dang a ngei mi hna an si i sii-inn a kal kho lo mi, sii lei ah a harsa mi, Oxygen lei ah a harsa mi hna hi a thi mi an si. Rallokap ngandamnak lei in August thla chung an chuah mi ahcun Madalay pengkomh chung ah Covid in a zaw mi minung 728 an si i a thi mi minung 261 an si tiah an thanh. Source – The Chin Post\nKayin ramkulh, Gyainnseaitgyi peng Gyait Mkhua in KNLA hmunhma chungah lut mi ralhrang phu hna le KNLA brigade 6 kar ah September 1 ni, zinglei ah kaphnih kar kahdohnak a chuak tiah theih a si. Kap hnih kar kahdohnak a chuah hi zinglei suimilam 7:00 hrawng ah a si lai, suimilam cheu hrawng an rau, ralhrang phu hna cu Gyait khua in nizaan zaan ah an ra cang.Maihkaling tiva pawngah umhmun khuar in sakhan an chiah.\nPaingkaladung khua phakhlan ah KNLA he tong in an i kap tiah khuami pakhat nih Yangon Khit Thit Media ah a chim.Ralhrang phu hna an phanhnak Gyaitle Paingkaladung kar Meihkaling tiva ah nihin zinglei suimilam 7:00 hrawngah cuka hmunhma ummi KNLA phu he kahdohnak a chuak tiah khuami pakhat nih a chim.\nKahdohnak a dih hnu ah ralhrang phu hna kuttang ummi Kayin ramri hngak BGF phu hna cu cuka hmunhma ah am kal tiah KIC thawngzamhnak nih a langhter.Cuka Gyait khua pawng ralhrang phu hna sakhan cu a luancia ni tlawmpal ah Khan KNLA nih meikhangh in an hrawh.\nKahdohnak Thawngthar: PDF Ralkap Nih Ralhrang Ceilak In 8 An Thah Hna 4 An Tuar\nBreaking News: NUG Ruangah Chin Mino Pa 4 Cu Ralhrang Nih Taza An Cuai Cang Hna


Rohingya Min Hmanh A Cohlang Kho Lomi Cozah Nih Dotlami Hlathlaitu Bu Ka Ser Ti Cu Lih Asi – Chin World News Evening\nICOE Cathanh ah HRW Hmuhning: ICOE Cathanh cu HRW Nih Dotla lomi le Afil tuk mi asi ati. Rohingya Genocide kong hlat ding ah Kawl Cozah nih Independent Commission of Enquiry “ICOE” phu a derh. Nihin 20th Jan 2020 cahmai 400 leng asimi thanhca anchuah. An Cathanh mi le an hlatmi kong ah HRW timi Nurhin Covo rianṭuan tu hna likmalek an bia an leh colh hna.\nBiachimh kaathawt nak men le ICJ ah sual I pheh ding in an tuah mi asi. Thildik le Ta-za-hmia-ṭa-hmu caah an tuah mi asi hrim lo. Nurhin covo buarnak kha Khumzual le chilh aatimh I an hlathlai ning le an khawmsuat mi hna hi dotla mi ansi lo. ICJ biachah nak Lakhruak khuakhan nak thanh hlan Ni 3 aduh ah timh ciammam tein cachuah ve zong cu zumh awk ah a har ngai mi asi. An cachuak mi le thanh mi hi mi paw apuar I sivang le luakchuak tu khi an si deuh “Mr. Phil Robert. HRW ASIAN Depury Directors”\nICJ nih Rakhine ah Cihhmih thahnawn nak aum ti nak hngal lo Lakhruak Lairel nak an bia kha Ramkhel ning in timh ciammam tein an tuah mi tu asi deuh. ICOE nih an caa kha Tamada le Pi Ci nihin an ap. Mipi cu an theih ter fawn hna lo. Puantang thil bantukin an tuah. Achung ril Zeibantuk konglam dah aum timi mipi thanh le theih ter ding zong aum fawm lo.\nZeitindah Rohingya sin ah Cihhmih nak umlo in Nuhrin covo buarnak a cheubang lawng an um ti asi hoi. Raltuk mi hna nakin Ralkap pumpak cio kha sualpuh ding ah an I zuam tu kha asi deuh. Asual taktak mi pa kha Khumzual an suh bia asi. Mipi le khua mi tampi sinah Nuhrin covo buar nak vialte tah khoi kadah an thuh dih hnga? Ralkap nih Operation an tuah mi hi timhlam nak le thildik-Geneva phung ning in an tuah le tuah lo zong hlathlai fawn hlah.\nThla 2 chung ah minung 700000 leng Harsat nak an ton mi nih Timhcia mam tein thil an tuah kha a langh ter ko mi cu I pheh sn duh rih hnga. A tak tak le a ngai ngai asi mi thildik kha hlathlai mi nakin zeitindah asi timi tiang lawng hlat in cachuah cu aphung asi lo.\nMirang le Kawl he chuah hna sehlaw mipi zong relkhawh ding in tuah ding asi. Cun an hmuh mi nuhrin covo buarnak he pehtlai in zeitin dantat an si lai ti zong telchih fawn hlah. Fianter nak zong an tuah lo. Atlang pi khin an hei ṭial cu aw!\nICJ ah cun Kawlram upadi in dantat nak kan tuah ko lai, Ralkap Biaceih ning in luat lo tein dantat dih an si lai ti asi. Kawlram Biaceih zung hna le Biacieh dan cu Dotla asi ko ti awk ah ahar tak tak mi asi.\nTcn: Inndin khua 10 thatnak kong kan zoh hmanh lai. Nawlbuartu Ralkap hna thong Inn ah an um tung lo Khoika an um hmanh theih an si ṭunglo. Rohingya min ko ko hmanh a cohlan khawh lomi Cozah nih dotla mi hlathlai tu bu ka serh timi cu Ngakchia hmanh nih zumh awk ah ahar ngai ngai. Zalon tein derh mi bu an si ati ko nain, Cozah upa le Ralbawi hna duhning zawh in tuah mi bu asi ko ti cu elh awk ṭhalo mi asi.\nCommissin ah aatel mi Kawl mi hna cu Cozah upa hna le Party Hruaitu hna he aatheihngalh mi le a tlawnlen ṭi mi lawng te an si. Rakhine Ram kong ruatkhang tu UEHRD le Vawlei huap Commission Chairman hna nih a tir te hrim ah khan biatak le biadik an chuah pi lai lo tiah an zumh lo nak hna an rak chimh chung cang. Zeitindah an khawmsuat I Zeibantuk konglam le minung hna dah an I tel timi fainter nak le theihter nak zong aum lo.\nCucaah ICJ in an Biakam ning le thildik kha a kokek asican ning in siloin phundang le lamdang in merhsam deuh in derhmi Commission le an rian ṭuan nak asi caah zumh awk tlak le rinhchan awk thildik a chuah pi lai lo tiah, an Cathanh kha rau lo tein hmakhat teah kan leh colh mi hna asi. Theihternak: U Tha Nyunt Oo le Mr. Phil Robert HRW Hi Nuhrin covo lei riantuan upa hna nih Kawl cozah le ICOE bialeh nak kha Chin Holh in aatlak ning in ka tial than. Saya Rung Kaw\nPresident Donald Trump Defense Team Nih Cathanh Chuah In Senate Sinah An Pek Cang


President Trump nih White House a van chuak tak hnu minutes 10 bak ah China nih – The Cherry Par\nUS thimnak le President tthutden ichanhnak tlamtling le dawh tein ai lim kho i kan hna a rak ngam cio. Vawlei ah kai caan a um i tum caan zong a um. Tthawn caan a um i der caan zong a um. A hmun mi thil a um fam lo cu teh mu. Vawlei hi vanram asi rih lo i vawlei asi rih caah mah duhnak lawng cun thil a kal kho taktak tawn lo i ruahning le hmuhning ai khat lo mi kha i upat piak le rianttuan tti khawh tu khi a biapi tuk mi a rak si.\nUS President an ithleng, ukning le hruaining phunglam zeimawzet ai thleng mi a um ve lai. Cunihcun Europe, Asia tiang khin impact a tuah mi a um tthan ve ko lai. Nain kan vawlei cu ai mer ning kel in ai mer lengmang ve ko lai. Vawlei caan a dih hlei rih lai lo. US zong Russia le China nih an zuamcawh peng tthiam ko lai, nain US cu vawleicung ah a tthawng bik asi tthiam rih ko lai.\nTunai ah khan President Trump nih White House a van chuak tak hnu minutes 10 bak ah China nih President Trump’s administration ah luban deuh a rak ttuan mi minung 28 sanction an tuah hna (nanmah lawng maw sanction tuah thiam ti teh si ko lai. Trump tu cu list chung ah ai tel lo. Mike Pompeo, Peter Navarro tbk Trump neihniam deuh minung 28 kha China, Hongkong le Macau ah lut kho lo ding le chawlehnak zong tuah kho lo ding in an phih hna. Biden nih finance minister ah ai thim mi Janet Yellen nih USA kan economy hi China nih tei khawh lo ding in kan tthawn ter hrim lai a ti ve i zeidek an lawh te hnga (Bloomberg). Credit: Sangukceu Zinhlawng\n← A voi 46nak US president thar, Joe R. Biden le Vice-president, Kamala Harris lawmhpinak ah\nKum 18 ka si lio ah kum 21 ahcun va ngeih ding ka rak duh →


Mifah/ Mit Thak Hna Na Hmang Ve Sual Maw Na Hman Ve Sual Ahcun Mah Sii Phun Thum Hi Rak Hmang Ve - Khuaruah Har News\nKan vawleipi cu chan khat hnu chankhat ai thleng lengmang bang in thiamnak zong nikhat hnu nikhat a hung sang chin lengmang ve. Tu kan chan ahcun sifak mirum hmanh theih khawh lo deng tiang in cawl cangh dih cio a si.\nTu kan chan cu a mi kip nih phone ttha taktak ngeih dih cio a si cang. Cu kan ngeih mi phone ahcun minung kan nunnak caah thil ttha tampi a chuahter kho tu thil tampi an um bantuk in minung kan nunnak ca tiang i ttihnung a chuahter khotu thil tampi an um ve fawn.\nKan pi kan pu chan lio ahcun mitzawtnak a ngei mi pawl hna khi cu tar kiring taktak long nih an ngeih mi ah rak ruah an rak si tawn. Hmanh sehlaw tu kan chan ahcun tar si ti lo in mino tete mitzawtnak tam chan ah a hung i thleng ve tthan.\nMinung tampi cu phone hmang in games an i kah tuk ruangah mitfah zawtnak an ngei i phaisa tampi dih in siizung ah ai thlopbul mi an hung karh chin thluahmah cang. Mah caah cun phone in games i kah tuk ruangah maw, thildang pakhat khat ruangah na mit a fak ve sual ah cun a tang ka rak langhter mi kokek sii hi rak hmang ve. Mitfah zawtnak ngeitu hna caah a ttha taktak mi kokek sii cu…\n1. Thangiah 30 gram\n2. Alovera 30 gram\n3. Tengtere 20 gram\nMah phun thum hi hmun khat ah cawh dih hna law nisa( nilin) lak ah pho piak. A ro tik ah zan chiar kuhva ei bantuk khin ei piak. Mah kokek sii phun thum ka langhter ning i na tuah huam ahcun mitfah ruangh nai soisel bak ti lai lo.\nGangaw Peng Kahdohnak Ah SAC Ralkap 30 Leng An Thi


Lung a Thiangmi\nLungthin a thiangmi cu\nLung lawmmi nan va sihna dah! [Mat. 5:8]\nLungthin a thiangmi tiah Bawi Jesuh nih arak ti tikah hin mizapi Lung chungah khan kha Bia nih zei Sullam dah angeih tikha kan von ruatta hmasa lai.\nBiakam hlun chungah kan hmuh lemangmi cu Saram thiang le thiang lo [Lev. 11]; cun Mithi [Miruak] tongh cun thian lo asi [Nam. 19:11-13]; Rawl eilai Kut ṭawl tite pawlhna an si. Cun thil dang pakhat kan hmuh rihmi cu Tlangbawi si awkah khan Aaron tefa si aherh i mizeimaw cu zeitlukin a Ziaza thiangin ṭha hmanh sehlaw Aaron tefa asi lo sicun Tlangbawi si awkah athiang lo. Mipa pakhatkhat cu misual ngai, Nu le Pa cung Sualthurnak zongah duh tawkin a ummi, a Hawile zong deh le ahleng zungzaltu asi ko hnga, sihmansehlaw Aaron tefa asi paoh sicun Tlangbawi thiang sinak kha zeihmanh nih adawn kho lo. Cucacun chim duhmi cumi nih khan Thiannak tikha aleng leilawng lawngin an rak ruah i Phunglam zulhhna, Aaron tefe site pawlhna kha Thiannak asi tiah an ruah caah annih Ruahning he khan cun Bawi Jesuh Krih nih ipehtlaih kha a duhhrim hrim lo ti cu alang. Anmah Judahmi nih an iti tawn bantukin, „Mithiang“ mi cu Lung lawmmi nan va sihna dah! tikha Jesuh nih ati khawh vemi asi. Sihmansehlaw Jesuh nih thian a timi le Judahmi nih thian an timi an idang ngaingai i cucacun Jesuh nih „Lungthin a thiangmi cu,“ a titheng thengmi cu asi. Leng leiin thian le chung leiin thian cu an idang ngaingai.\nJesuh cacun Thiannak cu leng leiin Thiannak kha asi lo i chung leiin Thiannak, Lungthin, Ruahnak le tinhmi vialte Thiannak kha asi. Lungthin thian cu tah zei dah asi? Lungthin thian ti tikah hin a Sullam tampi aum lai nain a biapibik a simi cu Lung chung i tinhmi le thil ṭha lo cawh chih ṭhup lo [unmixed] hi asi. Lung chung i tinhmi cu thil ṭha lo he cawh chih lo von ti tikah hin ahar bik cemmi thil asi i hi Bawi Jesuh chimmi Bia hi mizeihmanh kan caah mah le mah icek le ihlat, kan Lung chung taktak von ibih le izoh aherh tertu asi i cu bantukin kan von ibih le izoh tikah Ning azak lomi le Hmai achia lomi mizeihmanh kan um kho lai lo. Mah zawnruat hleng lo a lomi thil kan tuahmi te pawlhna zong khi a chungah mi thang ṭhat duh nakhna mah nih rak Miak [credit] ve duh nakhna, arak itel tawn. Cucacun Bawi Jesuh i Duhmi cu kha bantuk a itel lomi Lungthin thiang kha asi ṭung tikah hin zeitin dah kan tuah lai i zeitin dah kan um lai? Phung chim awk kan itimh le chim hmanh zongah kha thil thur kha kan Lung chungin alo dih taktak maw? A hman tein kan iti sicun, ziah Phung kan chim dihhna i mizeimaw nih na Phung chim aṭha tiah an kan ti tikah kan ilawm ngaingai i na Phung chim aṭha lo an kan ti tikah, „aa cuticun kha tikhan asi caah peimaw aṭhat lonak cu asi cu kan ti tawn“. Bawi Jesuh nih a chiahmi tahnak Fung hmangin kan von itah ciammam sicun mithiang bikah pakhat i kan chiahmi Paul hmanh nih, „Misualhna lakah angan [sual] bik,“ ka si ati ko. Kan thiang nawnrua tihna i kan rak iruah tawn hicu Thiannak he cun kan va ihlathring hran dah! Voikhat cu John Bunyan kha Phung achim dih hnuah mizeimaw nih an thawh, „Nihin na Phung chim cu aṭha ngaingai,“ an ti. Cu tikah anih nih, Pulpit cungin ka rung ṭum pah lioah khan peimaw Satan nih khan a ka ti diam cang cu,“ [the devil already told me that as I was coming down the pulpit Stepps] tiah a lehhna. Ka piangthar tihna hi mah le mah kan ihnemhnak Bia hoihna asi mensual hnga maw? Kan pianthar tikah hin kan Lungput tah athiang taktak hnga maw?\nCu bantukin Lung a thiangmi lawng nih Pathian kha an hmuh lai, ati. Minung i kan nun ningah hin thil pakhat afiang ngaimi cu kan hmuh khawhmi lawng hi kan hmuh i kan hmuh khawh lomi thil cu kan hmu kho hrihrim lo [we see only what we are able to see]. Tahchunh nakah Van athian zanah khin Arfi khi va zohhna hmanh. Arfi tampi na hmuhhna ko lai, an ceu lulh ko lai, Arfi kong ahngal lomi le acawng lomi na si sicun cu tiang Lawng cu na hmuh khawh lai. Sihmansehlaw Arfi kong a hngalmi le a cawngmi nicun Arfi cu an Min tiangin an hngalh dihhna i an Hawikom zong an Min tein an auh khawhhna bantukin Arfi zong cu an Min tein an auh khawhhna i mahhna zohchih cun a Lawng kha him tein Lawng i Dinhnak kha a phakter. Cu bantukin cun Thiannak zong hi kannih nih kan hngalh ve ahau. Na Ruahnak cu Ruahnak thur le Ruahnak ṭha lo le mirawi Duhnak le nahchuah nakin na khahter zungzal sicun na hmuh khawhmi cu Ṭhatlonak le Sualtuahnak lawng lawngah asi ko lai. A thiangmi tuahlio hmanh ahhin thil ṭha lo tuah ding lawng kha na rak kawl ko lai. Pathian sin Biakinn pekchanh lio hmanh zongah mi report ding lawng na rak ngia ko lai. Cucacun kan hmuh duhtak takmi cu Pathian si loin Ṭhatlonak le Thurnak deuhtu kha arak si. Pathian hmuh naktu nicun kha vialte an Sining taktak ahun langhter i kan sual le ṭhat loning kha ahun kan hngalhter i Mithiang Paul nih arak ti bang, „Mi lungrethei ka va si dah! Thihnak i a ka kal pitu Pum chungin hin mizei dah a ka khamh lai? Kan Bawipa Jesuh Krih thawngin amah Pathian lawng nih a ka khamh lai; Pathian cu lawm ko usih,“ ti loin kan um kho lo [Rom 7:24-25a].


Tu lio Laitlang a hninh bak mi; Ka khuaruah a har cik cek- Mai Sui Dawt- USA\nMa ca ka ttial mi hi ka sum khoh ti lo caah ka ttial mi a si. Midang ka soisel lo, ka thangchiat lo, natein Laitlang ah thil a cang mi cu a mak chin lengmang. Politik ah zalawng tein Mee kan peknak hi voihnih hrawng a si lai ti u si law ka chim sual lai lo.\nRam serthan nak ding ah cun hruaitu an biapi ban tuk in mipi zong kan biapi ngai ti hi thei a hau. Tu lio cu CNLD le NDL chungah i soiselnak le thangchiatnak tampi a um. Mah cu policy kongah si lo in minung pumpak kongah a si. Salai Lungthli Tum nih No Thang Kap cu fakpi in a soisel. No Thang Kap a soisel/thangchiat ruangah thil zeidah a cang khawh ti lei ruat ti lo in No Thang Kap a duh lonak nih a lung a mit bantuk in a au lengmang\nNatein Salai Lung Thli Tum nih No Thang Kap fakpi in a soisel/thangchiat ruangah falam kan unau pawl nih an dirpi chin lengmang ti a si. Lai mi kan politik kalpi ning hi zoh tuah hna u si. Hruaitu nih zeitluk in ram a dawt zong ah mipi nih kan dawt lo ah cun zeihman rian ttuan khawh a si lo. Mipi nih ram zeitluk kan dawt zawng ah hruaitu nih an dawt ve lo ah cun zeihman kan tuah khawh hlei lo. Cucaah Politik ah cun mipi le hruaitu hi balance tein kan kal a hau\nMak ka ti ngai mi pakhat cu Social Media hmangin Salai lungthli Tum cu forh lengmang a si. Mi cheu nih cakei, pasal na si an ti. Salai Lungthli Tum nih, mi nih “TROLL” an tuah mi kha thei thiam lo in a cawnnak certificate tiang a show dih. Mah hi tu lio laitlang ah a lar ngai mi thawngpang pakhat a si. Mah bantuk hi “TROLL” an ti mi cu si. Mi pakhat forh in a sinak vialte langter kha. Mi thiam kan ti mi, amah nih cathiam ka si ati ve mi nih, mipi nih an troll mi thei thiam lo in a certificate tiang a ” SHOW” dih mi ka hmuh tikah, ka khuaruah a har\nChinmi/Laimi kan hrut ning le zei kan si lo ning a lang thluamah mi ka hmuh tikah mak ka ti tuk hrinhrang. Mifim nih cun midang nih zeibantuk in an soisel le an thangchiat zongah daitein an um ko. Certificate na ngei lo, na certificate a dik lo, a ttu a si, an ti zong ah thil sining kha amah nih fiangtein a thei caah mah bantuk in mipi hmai ah an sining kha an langter duh lo,\na ruang cu mifim nih cun “TROLL” hi zeidah a si ti kha an thei tiam caah. Laimi/chinmi mifim a ti mi nih mah bantuk in “Public Troll” hman thei thiam lo in social media ah certificate tiang a vun show dih mi ka hmuh mi kan si ning a hniam tuk ning ka vun hmuh tikah ka khuaruah a har bak ko – Mai Sui Daw- USA\nBe the first to comment on "Tu lio Laitlang a hninh bak mi; Ka khuaruah a har cik cek- Mai Sui Dawt- USA"


Singapore In A Rak Kirmi Kawl Ram Nu Zawtnak A Ngei Tiin Siizung Ah A Chiah Mi Cu - Mizo Journal\nSingapore In A Rak Kirmi Kawl Ram Nu Zawtnak A Ngei Tiin Siizung Ah A Chiah Mi Cu\nFeb 5 ah Singapore in a rak kirmi kawl ram nu kum 29 cu zawtnak a ngei lo tiah ngandamnak lei zung nih thawng an thanh cang. Mah minu hi Singapore ah zawtnak a ngei an timi nu pakhat he niahnaim tuk in a um ti mi an si. Kawl ram lei a rak phak ah Wai-ba-ki siizung ah zawtnak ngei lunghrinh mi tiin an rak chaih mi asi.\nKawl ram ah zawtnak ngei in lunghrinh mi minung 21 an si i siizungah an rak zohkhenh mi hna an si. Hi chungah minung 13 cu (lab) result an hung chuak i zawtnak an ngei lo tiah tu ni ah ngandamnak lei zung nih an thanh cang. Hi zawtnak a ngeilo tiah result a chuak mi chungah Singapore in a rak kirmi nu zong hi a tel tiah Feb 15 ah an thanh.\nTu lio tihnung zawtnak a ngei tiah lung hrinhmi pawl kong i nikhat an si ning cu ngamdamnak lei zung nih an rak langhter lengmang. Feb 10 lio ah Singapore in a rak kirmi nu cu a tak a lin tuk i siibawi te an lung hring tuk tiah an rak an rak langhter. Hi lio ah zawtnak a ngei cang tiah thanwg a rak thang dih manh cang.\nA tu ahcun zawtnak a ngeilo tiah an hun thanh khawh cang. Cun zawtnak a ngeilo tiah result a chuakmi minung 13 kong zong an rak thanh chih. Minung 21 chung in 13 cu result a chuak cang i a tangmi pawl kong zong a hnu ah langhter asi rih lai tiah an thanh.\nBe the first to comment on "Singapore In A Rak Kirmi Kawl Ram Nu Zawtnak A Ngei Tiin Siizung Ah A Chiah Mi Cu"


BREAKING NEWS: RALHRANG KAWLRALKAP NIH THANHNAK AN TUAH HOI CANG – The Chinlung Post\nApoi ti lengin chim ding dang a um ti lo. Kawlralkap nih mipi an kahthah cuahmah lio, ram mipi vialte hmunkip kaa kip in ngeihchiatnak le lungfahnak in kan um cuahmah lio ah Kawlralkap nih thawngpang chia taktak thanhnak an tuah tthan cang. Kawlralkap ralhrang hna nih thawngthanhnak an tuah ningin an kalpi taktak asi ahcun ramchung buainak zapi nih theih khawh asi tthan ti lai lo.\nMin Aung Hlaing hruaimi kawlralkap ralhrang hna nih thaizing March ni hleiriat thok in kawlram chung WIFI kan phih cang lai tiah thanhnak an tuah tthan cang. Hi konghe pehtlaiin Internet Company ah rianttuan hna nih thanhnak an tuahmi cu a ralaimi thaizing March ni 18 thok in kawlralkap ralhrang hna nih WIFI kan thah lai tiah thanhnak an tuah tiin an chim.\nRalhrang kawlralkap hna nih hin WIFI cu zeitik tiangah kan phih or kan thah lai timi an langhter chih lo caah zeitik tiangah wifi an kham phih lai timi theih asi rih lo. Sihmanhsehlaw an zumh ning ahcun March thla chung hi cu an phih ttheu lai tiah an zumhnak an langhter. Hi konghe pehtlaiin March ni 15 in internet line an phih mi zong zeitik tiangah an phih lai timi zong theih asi lo.\nHi konghe pehtlaiin thawngpang thar a um le um lo, timi dottletnak or theih a duhmi hna kan um sual ahcun thawngzamhnak, kawlram thawngzamhnak ngan a simi Mizzima le DVB etc… ah hal khawh le dottlet khawh asi. Mizzima thawngzamhnak chawnh a duhmi nih 09-265568229 ah chawnh le hal khawh asi i, DVB chawnh a duhmi nih 09-797576333 ah chawnh khawh an si. I, Atang hmanthlak ah tling tein zoh khawh asi.\nLung Afak Ko Ee: Kawlralkap nih sualnak ngeilo tuchun Kalaymyo ah an kah thah mi Laipa Salai Cung Lian Ceu nih a thih lai te, a hnu bik hringtu apa sin ah bia a chimmi cu celh ding asi lo. Lung a fak hringhran ko, a zeiti in dawmhchanh awk nih le attha ttung lo. Ruah lengmang tikah thinlung nih a celh hrimhrim lo. Athih lai te ah a fahnak kong cu hringtu apa sin ah a chim.\nMIPI VIALTE NAN LUNGDONG HRIMHRIM HLAH UH: KIA


CNA bochan in CNLD nih Vote a kawltel: 2. 11. 2020 Chin state CNLD Voters umnak khua kip ah party dang vialte ralring a herh ngainhai. – Hakha Cherry\nCNA bochan in CNLD nih Vote a kawltel: 2. 11. 2020 Chin state CNLD Voters umnak khua kip ah party dang vialte ralring a herh ngainhai.\nNovember 2, 2020 admin Uncategorized 1\nOctober 30, NLD minung pawl Hnaring an kal i meting an tuah lioah NLD tanhtu Hnaring pawl nih CNLD candidate le a minung an ra i CNLD ah Vote nan pek lo ahcun CNA (Chin National Army) nih an tlaih hna lai tiah țhihphaihnak bia an chim tiah NLD upa pakhat nih a ka chim.Cun CNA nih Chin mino tampi Training a pek hna.CNLD ah Vote pek u tiah an chimter lai timi thawngpang zong a chuak.\nThimnak ah hriamnam bochan in Vote kawl ding a si lo timi Upadi a um i CNA nih CNLD teinak caah Chin mipi cu tlaih ding a timh taktak maw timi khuaruat cio ding a si. CNF le CNA hruaitu pawl zong tha tein khuaruat a hau ve. CNLD teinak caah mipi thihphaihnak tuah cu a timh taktak maw!\nCNLD nih kan fim ve,kan thiam ve, kan tuah khawh ve, Chin cozah hmanh kan tlaih lai an ti,Chief Minister zong kanmah tein kan thim lai an ti, a donghnak ah cun mipi tih hna sehlaw CNLD ah Vote pek hna seh tiah meithal a ngeimi CNA bochan in Vote an kawl cang.\nHriamnam bochan in Vote a kawlmi party cu\nUpadi nih a siang lo caah CNLD ah Vote nan pek lo ahcun CNA kan tlaihter lai, CNA nih an tlaih lai tibantuk țhihphaihnak biaan chim ahcun a chimtu bialte Camera in lak dih u, a theihtu zong țha tein ngai ve u law, UEC ah Eport pek zawk u,thimnak a um hlanah CNLD party hi hrawk khawh a si. Thiltha itimh loin mipi țhihphaih nak tehna biachim cu thil umzia a si lo.\nMatupi CNLD nih kan “thah” lai timi biafang hmangin Vote a kawl.CNLD Candidate nih Hnaring NLD tanhtu pawl hmaiah “CNA tlaihter ding” timi biafang hmangin Vote a kawl. Vote thlak hlan le thlak ni zong hi bantuk țhihphaihnak bia le tihnungmi bia tehna a um maw, um lo party dang, a bikin an doh bikmi NLD party leiin ralring a hau.\nHi thil hi CNLD hruaitu pawl tuahtermi a si lai, Chin Ramkulh lawng a si lai lo, tlangcung party dang pawl sinah tuah cio dingin USDP le Kawi (30)party hruaitu ralbawizik thluak zong a si kho men.NLD tei khawh lonak lam an kawlnak hrampi a si.CNA min le Meithal tibantuk hriamnam min in Țhihphaihnak an tuah ahcun thimnak tuah hlanah UEC report zawk ding a si lai.Credit-Sayaci Laiki Chozah\nTheihternak le nawlnak By-Ro Lian Thang\nCNF/A kan Pale kan Pule an fimnak le fak awktlak an si nak cu tuni bantuk ah a lang.\nMiphun covo lak than dingi Hriamtlai mi CNF/A nih cun a ti awk hrim hrim a si ko.Mah ruah ah cun pei kha vialte harnak kha an rak tawngi,ram tangah an vah an vaih fawm cu. Lai mi hi aw,kan Politics kalpi ning hi a hmanlo lawng a si lo hi teh,a fihnung lei kam pei kan rak si hi !


Uico ralhrang pawl Hakha ah an hrang hoi e meithel thawng thei a si hoi e – Lai Lungrawn Post\nJuly 17, 2021 July 17, 2021 admin Hmuhning\nzan suimilam 11:50 hrawngah Hakha khuachungah pehzulh in meithal thawng voihra hrawng theih a si.Kalaymyo Sanmyo veng zongah thangngai in suimilam 12 hrawngah bomb puah thawng theih a si a poi kho taktak tu lio kan hakha thawngpang cu Pathian tu nih kan kilveng ko sehlaw the chin post.\nThawngdang Special Advisory Council for Myanmar (SAC-M) in Yanghee Lee nih cun “Ralhrang SAC nih hin covid hi hriamnam pakhat bantukin an hman. Hihi ramkhel ah hmunhma a ngeih khawhnak ding le democracy cawlcanghnak hrawhnak dingah a si. Ramkip nih cohlanmi si khawhnak dingah hi bantuk harnak hi caantha ah la in ramkip he riantuantinak lam a kawl. Ralhrang bawi rual hi bawmhnak peknak rian tuanti hawi ah hman tlak an si lo, mithat lainawng an si i an sualnak ruangah tazacuai dingmi an si” tiah a chim.


Brandon Vera Nih Aung La He An Ni Tthuatnak Dingah A Lungput Fiang Tein A Chim - Khuaruah Har News\nBrandon Vera Nih Aung La He An Ni Tthuatnak Dingah A Lungput Fiang Tein A Chim\nTu lio kan vawleipi a hnin dihtu Vera le Aung La cu kan theih cio bang in a hlan ah cun saya pakhat kuttang ah training a rak kai tti mi le a rak i daw ngai mi an rak si. Mah tluk ai daw mi an si ko nain Vera nih a singkhaw caah october 13 ah khin Japan ram ah an ni tthua cang lai.\nMah an ni tthuatnak ding he pehtlai in Vera nih a lungput fiang tein a rak langhter. Vera nih a chim mi bia cu Aung La he i tthuat hrim hrim hi kai tinhmi cu a si lo, si nain a kut cung ah champion taisawm um mi ka duh ruangah ka singkhaw mi tu khi a si tiah a chim.\nVera nih a chim tthan mi cu burmese python Aung La he i tthuat hi ka duh tuk ruangah si lo in tu ah hin champion dirhmun ah a dir mi ruangah ka singkhaw nak a si. Mah caah hi puai hi dawtnak le huat nak tiang in a chuak kho mi puai a si tiah a chim tthan. Lente ka celh pi mi hna lak ah hin Aung La cu thlahrang pakhat bantuk a si.\nKa tthuatpi ding mi Aung La cu ttihnung tak tak mi zawng a si. A mah cu a ttha tak takmi fighter pakhat a si fawn. Boxing thongh nak puai paoh ah nikhat hnu nikhat in a ttha chin lengmang mipa a si fawn. Boxing lei a thiam ngai mi a si caah ka thonghpi mi fighter lak ah cun ttihnung cem mi a si tiah Vera nih cun fiang hlang tein a chim fawn.\nAung La cu lungthin ttha tak tak mi le mi cung ah dawtnak a ngei zungzal mi pa a si caah vawleipi tiang nih an uar khunnak le thazang an pek khunnak cu a si tiah Vera nih Aung La thangtthatnak bia cu a chim. Vera biachim ning ruah tik ah tlawmpal cu a zam deuh mi hna khi a lo ngai.\nPhungki Cawng I Sayamah Rianttuan Mi Nu Ttlaihhrem I Thattu Pa Cu Thihdan An Pek\nTHI DING IN TANTAKMI KA SI TI ZAWNG HNGALH RIHLOMI NAUTE\nA Fapa Nih A Cancer Hmape Ai Hmuh Tik Ah Thazang Dernak A Si Sual Lai Tiah Tattoo Aa Suai Tu Pa\nFihnung Tak Tak Mi Le Minung Kan Caah Zawtnak A Chuater Kho Tu Thilnung Fawi Tein Rehter Ning\nAntarctica Lei Pah In A Zuangmi Mi 38 Phurtu Chili Ralkap Vanlawng A Tlau\nA Ka Thangchiattu Minung Hna Khi Mifim An Tam Tiah A Chim Model Tin Tin Nih A Chim\nThailand Hlasak Thiam Nih A Inn Rianttuan Mi Nu Cu A Dinfel Tu Caah Kyat Ting (470) Laksawng A Pek\nTotal 29228 298114\nThis Week 473 5256\nThis Month 3026 23947


NCA Minthut: Zei Dirhmun Ah Cozah Nih A Kan Chiah? - THE CHINLAND POST\nNCA Minthut: Zei Dirhmun Ah Cozah Nih A Kan Chiah?\nCozah le phu tonpumh le puai phunphai ahcun “protocol” khi a biapi ngaimi asi.\nNizan naite ah Myanmar Expert Bertil Lintner nih “Spurned by West, Myanmar’s Kachin look to China” timi cabia pakhat a ṭial.\nHi pa hi ka uar ngai tonmi asi. Nain, NCA minthu lakah KNU, DKBA le RSCS lawng thazaang an ngei i, a dang phu 5 hi cu NGO bantuk sawhsawh khi an si, tiah a ṭial. Hi pa nih hitin thlaaknak bia a ṭial hi avoi a tlawm ti lo––hi zawn ahcun ka uar lo ngai.\nTuni (February 13) ah phuthar (NMSP le LDU) nih rampi kahdaihnak NCA min an thut puai kha a lang in ka zoh ve. Voidang ahcun a poi ka ti lo; hihi cu cozah program asi caah protocol kha ṭha tein ka zoh, ṭhutnak an sersiamning (seating plan) kha hmasabik ka zoh. Mi za deuh cu an si leem lai lo. Nain, Karen (KNU) le Shan (RCSS) upa nih kan hmai an va ṭhut cu ka hun theihthiam deuh. Kanmah tluk a temtuar an si.\nShan cu hlan Panglong conference hruaitu zong an si. Miphun nganpi an si ve. Karen hna cu Kawlram hmanh laak dih aa rak timmi an si. Hriamnam zong an ṭhawng, ral an thawhnak zong a sau cang. Nain, Arakan (ALP) le Pa-O (PNLO) pawl an hnulei hna ah ṭhutnak an kan pek cu ka lung khi asi ruam lo. Voikhat asi ti lo––voi zeimawzat kha a si. An hruaitu pawl ka zoh, theihmi lawngte an si––dohthlennak phukomh ah kan u kan pa le nih hruai chukcho tonmi kha an si fawn tung ka ti. Kawlram bupi a dirhtu miphunpi pakhat (Co-Founder of Union of Burma) kan si ve tung, ziah ka ti.\nKum hmasa ah Kawl ralbawizik Snr.-General Min Aung Hlaing nih CNF kan haotu bia a halmi a lehning le chawnhning kongah ka lung asi lonak tete ka ṭial bal cang. Voi zeimaw ka ngiatmi asi. Cucaah cozah le Tamadaw nih zeikhidah an zoh ti ruah ngai a hung hau.\nKan miphun a sifah le a rum ah maw an zoh? Kan milu a tlawm le a tam maw an zoh? Kan ralkap le kan hriam thazaang hi maw an zoh?\nChin milu kan tlawm tuk, kan karh deuh a hauhning hi fakpiin ruah cio a hau hih, timi cu cabia voihnih tiang ka ṭial bal cang. Kan miphun milu kong hi cu a hlatbik ka si lo hmanh ah a hlat pawl cu ka si ve men ko lai. Hi bia ka aupimi hi a nung te ko lai ti cu ka bei a seimi asi. Lam phawk in kalnak hlei a um lo caah asi.\nNain, tutan bantuk kong hi cu kan miphun milu he pehtlaihnak a ngei lai ka zum lo. Kan sifah he zong aa seng theng lai ti ka zum lo. Miphun ṭhawnnak timi hi tahnak pathum (M pathum) in a tlangpi in an zoh tawnmi asi. Cucu Political Might, Military Might le Economic Might kha an si.\nEconomic Might ahcun biapibik cu natural resources le human resources hi asi. Tuni (February 13) ah ramkomh cozah bawmhnak loin aa cawm khomi States le Regions pakhat hmanh an um lo. Kan i lo dih. Leitang chuak zong kan ngeihmi a tlawm ko lai. Nain, biapibik cu human resources kha asi. Tampi cu zuam ding kan ngei rih nain Lairam policy kanmah tein sernak nawl kan ngeih phot ahcun hihi cu phan ding a um lai lo tiah ka zumh.\nPolitical Might ahcun biapibik cu “lungrualnak” kha zoh a herhmi asi. Zeitlukdah Chinmi hi kan lung aa rual? Chim duh khi asi theng lo. Ziah CNDJC in Chin Party vialte an chuah dih? 2015 thimnak ah ziah Chin Party nih arti hmanh an khuai khawh lo? Honihdah Political Might a ngei tiah kan miphun cu a hmaizah khawh lai? Ramkhel lei cu um rih seh, biaknak kan thencheuning hi Khrihfa miphun dang tiang an khuaruah a harmi kha a si. Hakha holh hmang chung te hmanh Paih Committee kan i thencheuning hi awlokchong kha asi.\nMilitary Might ahcun kan theih dihmi hi asi. Ziah ralkap thazaang hi kan ṭhawn khawh lo? Hruaitu santlaih lo ruang maw mizapi ruang? Kan miphun a sifah ruang ah maw, ramkhel lei kan lung a fim lo tuk ruang ahdah? A ruang pakhatkhat cu a um hrim ko lai. Cucu ṭha tein chekhlat a haumi kha asi.\nKawlram ah cozah nih miphun 135 kan um an ti. A si pek si lo pek hei um ko seh law Kawlram bupi ah miphunpi 8 kan um. Cu chungah tuni Kawlram ramkomhbupi dirhtu taktak miphunpi 4 cu Chin, Kachin, Shan, Burma kan si. Panglong Hnatlaknak minthumi miphun kha kan si.\nCu miphunpi hna lakah zei mit in Kawlram cozah nih tuni ah an kan zoh? Arakan (ALP) le Pa-O (PNLO) hnu ah a kan chia sual maw? Cucu zeiruangdah asi hnga?\nThil pakhat ka ruah ngaingaimi cu umtu thutdir cawlcangh le hoiher (etiquette and manner) ah miphun dang nih Chin miphun hi an kan upat maw timi hi asi. Mi innkhan kingh talo in mi inn luh thut hna kan hmang. Angki hruk loin rawl ei hna kan hmang. Nu le pa thilri zong cawh kan hmang. Puai phunphai ah rawl a cuh in i cuh zong a um ngai rih. Angki hruk loin lam lai chawh hna kan hmang. Indianapolis ahcun buainak zong kan tong bal. Tampi khi a um i cucu “etiquette and manner” tiah an ti. Hi lei in Laimi phun hi kan chambau ngaingai ko rih tihi cu chim hau lomi asi. Pulpit nih a kan thleng kho ngaingai lo.\nTutan NCA minthut puai he cun aa seng lem lo. Nain, hi “etiquette and manner” ruangah miphun dang nih Laimi hi an kan upat khawh deuh lo hna asi sual tawn maw? Tampi kha ruah ding a um ko lai.\nHei ruah sawh cio dingah ka ṭialmi asi.\nPrevious Thantlang Peng Tlangthluan Pumpululh Chuih Zuamnak An Thawk Cang\nNext Hakha Khuachung Ah Ek Hlonhnak (septic tank) Khur An Tuah Cang


Lebanon, Beirut I Puahnak A Um Hlanah Thiang Thlarau Nih Khuaruahhar In Pastor Pa Sinah Rian A Tuan – HRINGDILDEL LAIRAM\nLebanon, Beirut I Puahnak A Um Hlanah Thiang Thlarau Nih Khuaruahhar In Pastor Pa Sinah Rian A Tuan\nBeirut ah a ummi Life Center Church Beirut In Pastor Said Deep nih a chim mi cu Beirut I puahnak a chuah hlan teah ka thinlungah phundang tein thil a hung chuak mi cu tihphannak, thin hunnak, le ngeihchiatnak hi an si. Cucaah ka riantuan hawi hna he thla kan cam lengmang mi ah zei tin dik ka um I ka thinlungah chiatnak nganpi a tlung lai tiin a chuak lengmang.\nZei ca dah asi ti hngal lo in hrang ngai in mi kip kha inn ah kir dih uh pumhnak khar u, tiah ka ti hna I zei tin dah si, lam hla pi in kan ra I kan I pe cang, meeting kan tuah lengmang an ti. Nain kei nih zei tin dah a si ti ka hngal lo zaangfahnak in inn ah tlung ko uh law Sunday ah ra than te uh ka ti hna mah lio cu ni hnihni zanlei long a si rih. Cu ti cun Pastor Deeb nih thil pakhatkhat tihnung a chuak lai ti in a thinlung ah a chuah hnu in a riantuan hawi minung 34 cu inn ah a tlun ter dih hna I hngakchia bible cawnnak zong a cancel piak hna.\nMah cun Thiang Thlarau nih kal, kal, kal, tiah ka thinlungah a ti I cucaah kei zong nih mi kip kha inn ah tlung dih uh, computer kha phit hna u, ti in ka hnekchih hna, an mah nih ziah mah ti cun rawl pei kan chumh lio hi, refugee le sifak caah tiah an ka ti nain kei nih tu chun cu zeizong te cancel dih a si, fridge chungah chiah ta dih u tiah ka ti hna. A hrut cang rua tiah an ka ruah, asinain zeihmanh an thei thiam lo I, kei zong nih Thiang Thlarau nih a kan fialmi a si ka hngal ve lo.\nLife Center Church Beirut hi a puahnak hmun in meng khat hrawng long ai hlatnak ah a um. Thil a puakmi nih hin 4000 sqaure-meter I a ummi thil vialte innka le thlalangawng vialte a khuai dih hna. Ka khan rak um uh sih law kan thi dih cang hnga. Minung 200 nak tam nunnak a liam I thong tampi nih hliamhma an hmu, cun thong tampi inn loin an um hna.\nAsinain Pastor Deeb nih a chim mi cu Beirut I church vialte hna hi Beirut caah a hlannak in hmunkhatah kan I fun deuh hna. Kan herhmi cu a ngan tuk hringhran caah Lebanon mi vialte cu hmunkip in a herhmi hmun thianh ding le bomh dingin an ra I ei le din kan zong kan kuat hna. Cucaah Bawi Jesuh pum ruangah Pathian cu ka thangthat, Hmunkip in zeidah kan in bawmh khawh lai tiah an ka chawnh cio. Mah hihi ka nun chung a voikhat hngalhnak ramkip in Khrihfabu vialte Lebanon le Beirut bomhnak ding caah kan I pumkhatnak a si tiah Pastor Deeb nih a chim.\n← David Friedman: Pathian duhnak cu a tling cang lai\nA Raltha Mi Ralkap Cu Ramri Ah Chiah An Si Tawn: Sachin Pilot →


Joe Biden caah mangchia tak tak si; A zum ning bantuk in thil a si ti lo; Trump caah thawngtha bak si cang ko hi – Thechinlungnews\nJoe Biden caah mangchia tak tak si; A zum ning bantuk in thil a si ti lo; Trump caah thawngtha bak si cang ko hi\nPosted By: hrangliankap September 10, 2020\nPresident sii khawhnak ding caah a her ngai mi pakhat cu minak/black le Latino pawl hi an si. Democrat pawl teinak an hmuh tawnnak ruang bik pakhat cu minak pawl le Latino pawl ruangah a si. An mah US mi, White hrim hrim nih cun Republican lei hi thazang an pek deuh tawn\nTrump nih minak le Latino pawl caah rian tampi a ser piak caah minak (afim mi le mitha) le Latino (mitha le afim mi) nih vote an nih tim thluamah cang. Latino pawl nih Trump cu fakpi in an vun dipi cang i, a hlan nak in tam deuh in vote an nih tim ti si cang\nMah bantuk in Latino pawl nih bia le hla an vun ngei ve cang caah Joe Biden le Democrat pawl caah cun thawngchia ngai a si cang i. Joe Biden nih a ruahchan ngai mi hna cu minak le Latino pawl hna hi an si\nA voihkhatnak ding caah Emerson University August 30 le August 31 ah minung , vote registered a tuah mi 1,576 sin ah surveying an tuahnak ah Latino 37% nih Trump kan vote lai an ti i, 60% nih Biden kan vote lai an ti\nCun Quinnipiac University zong nih Latino sin ah polls an tuah mi ah 36 percent nih Trump kan vote lai an ti i, minung 56 percent nih Joe Biden an ti. Mah hi August 28 in 31 ah minung 1,081 surveyed an tuahnak ah a si\nPew Research study released nih August thla cheu ah an langter mi ah cun 35 percent nih Trump an duh i, Biden’s cu 63 percent nih an duh tiin a tial\nKum 2016 thimnak zoh a cun Latino minung 28% nih Trump an vote i, Hillary Clinton kha 66% nih an vote ti a si. Obama kha Latino minung 71% nih an rak vote\nPresident si khawhnak ding caah aher ngai mi State, Florida ah nihnih ni/Tuesday ah Maris College nih poll an langter mi, August 31 in September 6 tiang polls an tuah mi ah, Florida state ah Latino um mi 50% nih Trump an duh i, 46% nih Joe Biden an duh ti in alangter\nKum 2016 President thimnak ah khan, Latino nih Hillary nih 62% an vote i, Trump cu 35% nih an vote. Mah bantuk a si ah cun Trump caah thawngtha a si i, Democrat/Joe Biden caah cun thawngchia bak si cang tinak a si.\nAruang cu Joe Biden nak in Hillary nih Latino pawl vote a hmuh tam deuh tinak a si. Natein Hillary nih Trump a tei lo. Trump nih Hillary a tei caah, atu cu Latino lakah Trump duh mi an tam deuh cang. Credit-Breitbart\nBe the first to comment on "Joe Biden caah mangchia tak tak si; A zum ning bantuk in thil a si ti lo; Trump caah thawngtha bak si cang ko hi"


416. THLAICI VORH U ~ Chin Mission Church\n416. THLAICI VORH U\n1. Khua a dei dengmang cang, Pathian thlaici vorh ah tho u, Nitlak tiang in Bawipa ca tuan len ko u, Mi thinlung a tlau cia mi hna kha kawl than tuah hna u, Lungnemnak in Bawipa caah tuan ko u.\nCHO: Thlaici kha vorh tuah u, (vorh u), thlaici kha vorh tuah u,(vorh tuah u), Fing le tlang le khua za ramkip ah kal tuah u. Nunnak chang cheu hna u, Thawngtha bia aupi cio tuah u. Zumhnak in tuan ko u, laksawng a tam lai.\n2. Zingka tein tho u, Bawipa ca rian ot zau ko u, Khuamui tiang in ci tha kha vorh len ko u, Zumh lonak ngeih loin ci tha kha vorh zungzal ko u, Zeizong hlaw ta dih law, Pathian zumhnak in.\n3. Lungnemnak le zuamnak in thlaici kha vorh len ko u, Nan vorh caah hnangamnak kha nan hmuh lai, Thlaici nan vorh tikah tha le thinlung zong dong loin, Thlua-chuahnak ca Pathian sinah thlacam u.


COVID-19 Zawtnak Ruang Ah Ramleng Ummi Laimi Nih Neihchiatnak Kan Ton Cuahmah Ning Cu Lung A Fak Ko – Daily Post TV\nLaimi kan tam tuknak India ram ah minung 151 nih COVID zawtnak an ei cang hna ii minung 8 an thi cang. Malaysia laimi tam biknak zong ah minung 1030 nih zawtnak an nei cang hna ii, minung 3 an thi cang hna. Malaysia ah March18-31March 2020 tiang aho hmah rian tuah khawh asi lo caah laimi tampi cu thinpang harsa tak in khua an sa cuahmah ve hna. Ram dang hmun dang ah COVID-19 an zawt ning kong cu chim ti lo in, mah vial hin Ram chung Ram leng um laimi vialte nih COVID-19 zawtnak in kan him khawhnak ding cu Pathian lawng asi caah kan um nak cio ah teimak tein thla cam cio hna uhsih. Mah bantuk zawtnak te hna tiah zei rel lo le daithlang in rak um hlah uh, ralringnak he Pathian sin ah thlaza cam in bawmh hal hna uhsih.\nSia herhnak in Salai Ceupi


Min Aung Hlaing Media Kongah A Buai Hoi Cang - Chin Eleven News\nMin Aung Hlaing Media Kongah A Buai Hoi Cang\nAugust 28, Media pawl nih kan thatnak an chim lo bantuk in a tial zong an tial lo mi hi an duh mi Cozah a si lo ruang ah a si ko, tiah SAC lutlai Min Aung Hlaing nih aa phuan.\nHi a biachim mi hi August 26 ah chuah mi Russia Politics Magazine ah a chim i an tial mi a si.\n“Atu lawng ah a si lo. Tuanpi 1962 kum in Socialist system hman hramthok te khan a si cang. Kan thatnak an tial lo i dohkalhnak lawngte an tial. A bik in Cozah a duhlotu hna nih an dirh mi Media pawl an si,” tiah Min Aung Hlaing nih a chim.\n“Khatlei ah Media lei hi kan daithlanh i kan derthawm ngaingai ti cu ka phuan ngam ko. Aruang cu thil dik kha kan tuah ko i rammi cung ah dawtnak kan ngei ko. Ningcang loin media nih an tial len mi pawl kha va sersiam len hau a si lo.\nCucaah Thawngfiahnnak zong kan tuah lengmang. Thawngdik thanhnak zong kan tuah i keimah pumpak nih siseh tuanvo ngeitu hna nih siseh, kan chimrel len ko nain kan hlawhtling kholo. Cu pawl cu a si khawh chung in kan i zuam cuahmah,” ti zong a chim.\n2021 February 1 in nawlngeihnak an lak hnu ah Media tampi Licence an chuh hna, zung an luhhnawh hna, minung 50 leng an tlaih hna i minung 30 hrawng thongthlak an si rih, tiah DVB news nih a langhter chin.THT\nMipi Nih Ralhrang Pawl An Dehcawh Tuk Hna Caah An Phone An Off Dih!\nA Poituk Ee; Ralhrang Nih Khua An Khangh Dih Hoi Ee


CNF Nih Minthutmi Hnatlaknak; Rampi Remdaihnak A Chuahpi Tak Lai Maw?\nPrevious Article Chief Minister Salai Lian Luai Kong Tawi\nNext Article Kawlram Ngunkhuai Chawva Phawtning le Chinram Dirhmun (Revenue sharing practice in Myanmar)\nSalai SH Lian: CHIN DIGEST Vol. 2/No.1| “Min a thumi nakin minthu lomi phu an ṭhawng deuh. Asinain, a cozah le minthu cangmi phu nih timhtuah ning tein an kalpi thluahmah ko cang…”\nRamkomh cozah, Ralkap, Tlangcung hriamtlai phu cheukhat nih biatak tein ramkhel biaruahnak kong timhtuahnak le ceihkhannak an hun ngeih tik ah zoh a dawh ngaimi le a ṭha ngaimi a hun lo ko. Kan hnu kum October 15 ah Kawlram ramkomh cozah le tlangcung hriamtlai phu 8 nih Rampi huap kahngol hnatlaknak (Nationwide Ceasefire Agreement-NCA) minsen an thut nain a cheu hriamtlai phu nih an thu lo. A cheukhat tlangcung hriamtlai phu nih kahngolnak min an thut lo bantukin meithal thawng le kahnak thawng a dai lo. A ruang cu min a thumi tlangcung hriamtlai phu nih an ngeihmi ralkap nakin a thulomi nih an ngeihmi ralkap cu a tam deuh. A tlawm bik zatuak 80% tluk hi a cozah he minthutnak a tuah lomi nih an ngeihmi tlangcung hriamtlai phu fonh cu an si kho men. President Thein Sein cozah he kahngol minthutnak a tuahmi tlangcung hriamtlai phu cu minthutnak a tuah duh lomi he tahchun ahcun ralkap ṭhawngṭha taktak a ngeimi an si lem lo tiah chim khawh a si.\nRampi Kahngolnak Minthut\nAtu bantuk in rampi huap kahngol hnatlaknak (NCA) min kan thut khawhmi hi a fawimi thil a si lo. A cozah le hriamtlai phu karlak ah suimilam a thong in ton biaruahnak kan ngeih khawh ruang le cu bantuk tonpumhnak nih khat le khat zumhngamnak a kan pek ruang ah kan tuah khawhmi a si tiah President Thein Sein ruahnakpetu Oxford sianginn chuak Thant Myint-U nih a rak chim bal. Cu bantuk biaruahnak a um khawh nakhnga caah, tlangcung hriamtlai phu kip nih anmah le pengkulh siloah ramkulh cio a cozah he a pakhatnak ah kahdaihnak min an rak thut hmasa. CNF zong nih Chin Ramkulh cozah he a voikhatnak cu 2012 January 5-6 ah biaruahnak an rak ngei i kahngolhnak min an rak thut. Cu hnu ah, Rangoon khualipi ah tonpumhnak pehzulh in an tuah. Cu bantuk in, CNF lawng si lo, tlangcung hriamtlai phu tampi zong nih anmah le ramkulh cozah he hnatlaknak min cu an rak thut cio. Nain, a thu duh lomi zong cu an um ṭhiam ve fawn. Cuticun, tlangcung hriamtlai phu kip nih minthutnak an ngeih hmasat hnu ah, a cozahpi le tlangcung hriamtlai phu vialte fonh in kum khat fai biaruahnak an ngeih hnu ah atu bantuk in rampi huap kahngolnak min an thut hi a si. Asinain, cu bantuk anmah lila nih kum khat fai an sersiammi cahran cung ah hnatlaknak minthut dingmi cu a duh lomi phu an rak um ṭhan hoi. Asinain, tlangcung hriamtlai phu an dihlak si loin a cheu nih cozah he cun an thut. Cu an thutmi cu rampi huap kahngol hnaltaknak (NCA) tiah an ti i Hluttaw ah fehter ṭhiamṭhiam a si.\nA cheukhat remdaihnak kong ah rianṭuanmi nih an timi cu “October 15, 2015 ah remdaih sernak tlanglawngpi cu aa thawh cang. A cheukhat cu kaltak an si, nain a hnu ah zulh in fonh khawh an si ko. Nain, a cheukhat cu ramkhel biaruahnak tiang ah kaltak an si kho men” tiah an rak ti. An ti bantuk tein January 12, 2016 ramkhel biaruahnak (Peace Conference) an tuah tik ah, kaltak an si. Ramkhel biaruahnak hmun ah, ngiathlaitu sinak nawl lawng an ngei. Hriamtlai phu an sinak in zeihmanh an tuah khawhmi a um lo. Tlangcung ramkhel party le mizapi phu (civil society org.) bantuk sawh an si.\nKahngolnak Minthumi le Minthu Lomi Sining Zohfelnak\nAho poh nih kan theihning ah tlangcung hriamtlai phu 8 nih kahngolnak min an thut ti a si. Sile, aho te dah an si timi tawifiang in hun zoh tuah hna usih; minthumi phu lak ah a ṭhawng bik tiah ruahmi cu Karen National Union/Karen National Liberation Army (KNU/KNLA) ralkap thazaang 4000-5000 tluk a ngeimi an si i, kum 1949 thawk in hriamtlaih in dohthlennak a rak tuah cangmi phu an si. A upa bik an si tiah chim khawh a si. An hruaitu cu Gen. Mutu Say Poe a si. Asinain, an hruaitu Gen. Mutu Say Poe nih kahngolnak min a thut cangka in an phu chung ah lungthin le ruahnak ṭhencheunak a ummi zapi theih in a hung lang.\nCun, a dang phu khat zong Karen ṭhiamṭhiam an si. Kum 1994 ah a cung langhter cangmi KNU/KNLA in a chuakmi hriamtlai phu an si. General Khin Ngunt chan ah a cozah lei ah a rak taangmi Buddah Karen pawl an si. Atu ahcun, Democratic Karen Benevolent Army (DKBA) tiah an i ti. DKBA phu cu a taktak ahcun, a cozah dotu tlangcung hriamtlai phu siloin, KNU/KNLA dotu Karen hriamtlai phu an si. DKBA nih ralkap 3000-4000 tluk an ngeih lai tiah an ruahdamh. A dang pakhat zong cu thiam, KNU/KNLA ṭhiam in a chuakmi phu "Peace Council" pawl an si i, hriamtlai ralkap si lem loin, a cawlcangmi hi minung 50 tluk hmanh an ngei lo tiah tlangcung miphun kong ngiathlatu thiamsang nih an ti.\nCun, October 15, 2015 minthumi phu lak ah Shan ramkulh dirhṭhannak Ralkap (Restoration of Shan State Army-RCSS) aa tel i ralkap a tlawm bik 6000-7000 kar a ngei kho tiah an ti. Nain, Thai ramri ah khuasami phu an si i Thai cozah i a duhning in a ummi phu an si tiah soisel an tong. RCSS nih a hriamtlai phu kha Shan State Army (SSA) tiah min a pek. Asinain, kan ruah palh lo dingmi pakhat cu Shan Miphun in, Ramkomh Kawlram President pakhatnak simi Sao Shwe Thaike i a nupi Sao Nang Hearn Hkam nih a dirhmi Shan State Army (SSA) he cawhpolh lo ding hi a si. RCSS/SSA cu bing siangpahrang Khun Sa caah a rak cawlcang balmi hriamtlai phu zong an si. Cun, SSA taktak President Nupi nih a rak dirhmi cu ralkap 2000-3000 tluk an si, Shan ramkulh a laifang le Shan ramkulh chaklei ah hrambunh in an cawlcang. Cu SSA taktak cu kahngolnak min an thu rih ve lo. SSA taktak i, ramkhel le party lei a tlaitu cu, Shan State Progressive Party tiah 1971 rak dirhmi a si. Atu ah cun, SSPP/SSA tiah theih an si. SSPP/SSA cu Wa miphun hriamtlai phu he naihniam tein a cawlcangmi phu an si. SSPP/SSA cu Kawl Ralkap he 1989 ah kahdaih hnatlaknak a rak ngei cangmi an si. Nain, nai hrawng President Thein Sein nih remdaihnak tuah ding in a sawm hna hnu ah biatak tein a cozah ralkap nih an tuk ṭhan hna.\nA dang remdaihnak minthumi phu 4 cu CNF bantukin ralkap zong ngei setsai ve lomi pawl deuh an si. Cu chungah, Pa-O National Organization/Army (PNO/PNA) in a chuakmi Pa-O National Liberation Army an si. PNO/PNA cu Kawl ralkap cozah he March 1991 ah kahdaih hnatlaknak a rak ngeimi phu an si. A cheukhat nih cun, hriamtlai phu tiah rel awk hmanh a tlaklo an ti. Hi hna pawl hi, hriamtlai phu an sinain ralkap an ngei lo tiah namneh deuhmi an si. Nain, ramkhel biaruahnak kong ah siseh, tlangcung hriamtlai phu pawl kong ah khuangkhangtu deuh an si.\nCun, Rakhine/Arakan minput in a dirmi Arakan hriamtlai phu an i tel ve. Asinain, zeitik hmanh ah Arakan (Rakhine) ramkulh ah umhmun an khuar bal lo. Kum 1972 ah KNU nih ukmi ramtang ah rak dirhchuahmi hriamtlai phu a si. An min cu, Arakan Liberation Party/Army (ALP/ALA) a si. Zultu le hriamtlai tlawmte lawng a ngeimi an si. ALP/ALA le Arakan Army (AA) tiah nai hrawng in hun theihmi hi aa khatmi an si lo. Cawh awk zong an ṭha lo. AA cu Kachin hriamtlai phu (KIO/KIA) kuttang in a hung chuakmi hriamtlai phu a si. Hriamtlai phu a thar an si ko nain, a ṭhawng ngaimi an si. Kan hnu kum chung, Kawl ralkap le Kokang hriamtlai phu tuknak le a dangdang Kachin ram tuknak ah KIA nih an hmanmi hna an si. October 15 minthumi lak ah aa telmi, hriamtlai lei in thazaang a ṭhawng lomi cu CNF/A an si. Annih kong cu fiang in chim a herh lai ka zum lo. Ralkap thazaang zeizahdah an ngeih timi hngalh a si lo. Nain, tlangcung hriamtlai phu vialte komh ah ramkhel biaruahnak ah hruaitu hmaisuang an si deuh zungzal. A donghnak ah, 1988 thawk in dirhmi Sianghleirun Siangnakchia hriamtlai phu (ABSDF) an si.\nRampi kahngolnak minthu lomi chung in cun, tlangcung hriamtlai phu ṭhawng deuh an i tel; Ralkap 20,000 leng a ngeimi United Wa State Army (UWSA) le a hawikom Shan in SSPP/SSA. KIA nih Ralkap 5000-6000 kar a ngeih fawn. Ta'ang National Liberation Army (TNLA) tiah theihmi Palaung miphun hriamtlai hi ralkap 3000 tluk an si ve. Cun, Kokang nih 1000-2000 karlak tluk a ngeih i, National Democratic Alliance Army-Eastern Shan State (NDAA-ESS) nih Kokang nakin a letkhat tam hrawng a ngeih.\nUWSA, Kokang (MNDAA) le NDAA-ESS cu Communist Party Burma in 1989 ah a ṭhencheu in a chuakmi phu an si. An meithal le hriamhrai ngeihmi an ṭha. Tuluk nih a chuahmi meithal ṭha phun an hmang kho. Mah hi phu nih hin, Helicopter kahnak tiang hmanh an ngeih lai tiah ruahdamh an si.\nA cunglei hriamtlai phu dirhmun zoh tik ah, a cozah thil tuahning hi khuaruahhar zong a simi a lo. Cucu, kum 60 leng a rau cangmi ram chung ral thawhnak daihter kan tuah an timi cu a si. Remdaihnak tuah kan thawk tiah an ti cangka in kahdaihnak a rak tuah cangmi phu cheukhat le cozah thar karlak ah buaibainak le kahdohnak a um colh. President Thein Sein cozah kai hnu in, kum 1994 ah kahdaihnak a tuah cangmi KIA le cozah ralkap karlak ah June 2011 thawk in biatakte in kahdohnak a hung um ṭhan. Russia nih tuahmi Helicopter tiang Kawl ralkap nih an hman phah. Kachin he lawng si loin a dangdang he zong an i kap. Kan theih dih bantukin, Kokang he biatak tein an i kah ruang ah Kokang mahte uknak hmun cu Ralkap Dengteo Uknak tang ah caan saupi an chiah. Cun, Shan le a dangdang he a thlite in an i kap lengmang. Culio celngel ah, khat lei ah kahdaihnak min an thut pah. A um bal rih lomi, Peace Conference hna zong a tuah. Nain, cu bantuk tuah khawh nakding timhtuahnak an ngeih chung ah a cheukhat hriamtlai phu cu kah le doh an tong peng ṭhiamṭhiam.\nCucaah, biahalnak in ka tuahmi tlangtaar “CNF Nih Minthutmi Hnatlaknak; Rampi Remdaihnak A Chuahpi Tak Lai Maw?” timi kan vun zoh ṭhan a si ah cun careltu nih nan fiang ko lai tiah ruahdamh khawh a si. Caṭialtu nih fiangphut in chim a hau ah ka ruat lo. Min a thumi nakin minthu lomi phu an ṭhawng deuh. Asinain, a cozah le minthu cangmi phu nih timhtuah ning tein an kalpi thluahmah ko cang. A voi khatnak ramkhel biaruahnak (Peace Conference) zong cu tlamtling tein an lim cang. Zeidah an ceihkhanmi a si zong a cheukhat cu fiangte in hngalh khawh a si. A bik in, a ralaimi ramkhel biaruahnak pehzulh in tuah dingmi ah zeitindah kan cawlcangh ning a si lai. Zeitindah hmai kan nor lai timi biahram domhnak phun deuh a si. Cucaah, CNF nih min a thutmi rampi huap kahngol hnatlaknak nih kan ram ningpi in remdaihnak a chuahpi taktak lai maw timi ah fawite in cun kan ram ningpi in cun a dai in a ṭha kho lai lo dah! Cucu, pakhat cio nih cuanh khawh le ruahdamh khawh a si, nain zeican dah a rauh lai timi cu hohmanh nih chim khawh a si fawn lo. Kum 5-10 zong a rauh khawh bantuk in kum 10-20 zong a rau kho fawn.\nCun zeidang nakin a biapi hngalh dingmi cu, CNF nih miphun ai-awh in hriamtlaih ramkhel an tuahmi cu Chin miphun ca ah a si. Cun, a dang nih a tlaimi zong anmah miphun ca cio ah a si. A fawinak in chim ah cun mah miphun ṭhatnak ca cio ah a si ko. Cucaah, a cheukhat nih an thut duhlo ruang ah tiah kannih zeihmanh vuivai ding a um in ka ruat lo. Hiti ka tinak cu ramkhel mit in ka chim ruang ah a si. Rampi daih i aho poh him tein um dih cu duh dih a si ko nain kan ram sining ah a si kho colh lo. Ka chim cang bantuk in mah miphun ramkhel (Political Interest) ca ah a si.\nA donghnak ah, CNF nih a thutmi hnatlaknak nih rampihuap daihnak a chuahpi le chuahpi lo nakin a biapi deuhmi cu CNF nih Chin miphun ca ah an hmuitinh zohchih in zeibantuk hlawntlinnak dah an kan phorh, zeibantuk ‘Salu’ dah miphun ca ah an tlunpi timi a biapi. Cucaah, cu bantukin a biapimi le kan duhmi kan ngah khawh nakhnga caah cun, CNF lawng rinh awk an ṭha lo. Hmunhma dang, rianṭuannak dang, tuahmi dang le aa dang liangluanmi vialte kan zapi in kan ṭanrualṭi lawng ah kan duhmi kan ngah khawh lai.\nEditor, (2012) Unofficial Translation of CNF-Govt Agreements at Union-Level Peace Talks, Chinland Guardian (Online) Available at <http://www.chinlandguardian.com/index.php/news/item/1463-unofficial-translation-of-cnf-govt-agreements-at-union-level-peace-talks>\nLintner, B. (2016) New Approach Needed for Genuine Peace in Burma, The Irrawaddy (Online) Available at <http://www.irrawaddy.com/commentary/new-approach-needed-for-genuine-peace-in-burma.html>\nBiakilh: Hi capar cu Chin Digest Vol 2, No. 1 (February 2016) ah a rak chuak cangmi a si i, atu ah Online ah kan hun tar thanmi a si.


Mindat ah Ralhraang hmanh mi bomb chungkhar pakhat nih an i lamh sual ca ah anu a thi i a fanu hma faakpi a pu – The Cherry Par\nMindat ah Ralhraang hmanh mi bomb chungkhar pakhat nih an i lamh sual ca ah anu a thi i a fanu hma faakpi a pu\nDecember 5, 2021 Cherry News\nNihin, Mindat khua ah lo in a rak tlung mi chungkhar pakhat cu an inn hmai zawn ah ralhraang nih an hmanh mi bomb an i lamh sual ca ah pakhat a thi i pahnih hma an pu tiah theih a si.\nKum 2 hrawng a si mi an fanu te nih bomb aa lamh sual ca ah a vorhlei ke a bul i a lu ah hliamhma a pu. A nunnak thinphaang dirhmun a si. Anu cu a hmun ah a thi colh i an inn pawng ah a um mi nu pakhat zong hma a pu tiah Mindat Peng Mizapi Uktu Bu nih an thanh.\nCNF Cathanh Comment; Nizan nai ah CNF nih buu pakhatkhat, minung pakhatkhat nih Chin mi ramdang ah zaam ding, ralzam sokding phun lem soi/ forhfial lo ding tiah cathanh an chuah. Atlangpi in hi ca an chuahmi cu refuge second wave khamh an timh a si lai tiah ka ruat. Hi kong hi a linsa ngai ca ah comment tawi ka ṭial ve. Thil hi zeitin kan zoh timi nih kan hmuhning (aphi) hi a dan ter ti, a si ca ah nan hmuhning in ka hmuh lo sual cun ka zohning aa dang tiah rak ka ruat piak te u.\nHmuhning 1, Miphun kan tlau lo ding ah chikkhat ralzam si lo in a pemding in va zaam cu a poi kho. A bik in, voikhat a zaam bal cangmi kan Chin ram ca ah ṭih nung ngai a si in ka hmuh. Nihin ah Chin ram ah sing 4/5 hrawng kan um lio ah ramdang ah a ummi Chin hi sing 1 in sing 2 kar tluk an si cang.\nCucu refuge wave pakhatnak nih a hrinmi a si. Ruah awk a ummi cu Chin ram ah tah Chin mi maw an karh, miphun dang dah ti hi a si. Hakha khuapi kan zoh ahcun Kawl holh, Kawl ca, zung ah Kawl bawi an tam ko cang. Kawl rian ṭuan tete zong an karh chin. Atlangpi in Myanmar ram ah milu a tlawmbik kan si nain, ramkhel harnak ruang ah kan ram ah kan mi kan tlawm, Kawl an rak kai duahmah ve. Ramkhel ruang ah kan ca le kan nunphung kilven khawh a si lo, Kawl holh le Kawl ca deuh lawng kan duh i kan thiam cang.\nCu bantuk dirhmun lio ah ralzaam in ram thumnak lei kan kal rih ahcun zeidah a chuak hnga. Cucaah, Hi bantuk lei in ka zoh tikah CNF cathanh hi ka cohlan ngaingai. Kan har ko nain, kan i inn lo cun Pyu miphun bantuk in kan tlau ko lai. Hmanthlak nih a langhter mi cu milu tlawmbik kan si, milu kar a tlawm bik zong kan si fawn. Kan ram a si fak rih fawn tikah tu voikhat kan zam cun kum 200/300 hlan ah Chin kan tlau kho men tiah ka ruat.\nHmuhning 2, Minung lei kap in ka zoh ahcun Chin mi nih himnak an kawl cu an tuah awk a si ve ko tin ka ruat fawn. Naihrawng ka FB cahmai ah siseh, ramchung ka hawile aw-an in ramdang ah kal an duhnak kong, ralkap uknak tang ah um an duh bak lonak kong kha an kan chimh. Ka theihthiam ngaingai. Ramthumnak a ummi nih rak ra hlah u, ti awk nih ahar ngai ve fawn.\nHi bantuk ruang ah minung pumpak in ka zoh tikah CNF cathanh cu Chin minung kal duhnak kham bantuk a si kho men. Nain, Chin mipi aw-an a si ahcun phundang ngai a si hnga. Hi hmuhning ah ka duh deuhmi hmuhning ka hun i thim ahcun hmuhning 1 hi a si. Rak ruat cio u, kan miphun kong a si. Zeidah kan miak deuh lai tin ruah aherh. Credit: Chan Bik Ceu\n← Operator pawl cu Area 21 Revolution Network nih ralrinnak a pek hna!\nMah le Mah I Doh I Thah buin Ral Tei Khawh Asi Lai Maw? →


Myanmar ram ah eidin harnak ton a si – THE CHINLAND POST\nMyanmar ram ah eidin harnak ton a si\nThe Chinland Post | 2022 June 16 – Khuacaan a hman lo ruang, Ukraine ral a thawh ruangah vawlei pi minung 49 million nih eidin har dawh a si i Myanmar ram mipi 13.2 million nih a tu tein eidin i zat lonak an tong colh tiah Food and Agriculture Organization (FAO) nih a chim. Eidin a harmi zat hi vawlei pumpi minung cheu 3 ah cheu 1 zat a si caah ram hmete pakhat caah cun a har tuk lai.\nHramhram thiltuahnak a dih hlei lo i Sipuazi harnak ton a si lengah khuacaan a hman lo, mipi pawl zong i ṭhial leng a si lengah Covid-19 rai a um ruang le adang a ruang tampi ruangah rampi eidin kong a hnoksak dih tiah FAO nih June 8 ah a thanh.\nIrrawaddy tiva kam hmunhma hna cu ramlak a um lo, tlang a lo, ralkap nih an rak tuk hna ahcun zaamnak um lo in rili lawng a um caah leithluan khawhmi dirhmun ah a um. Asinain, Sagaing le Magway ramṭhen PDF hna hloh dih ding in SAC nih vanlei in kahdohnak a tuah lawng si loin khua kip an khangh caah eidin a chuahtu pawl lei an ṭuan kho ti lo.\nFAO phu le World Food Program nih tukum June in September tiang vawlei pi hmunhma 20 ah mangṭam a tlun lai caah bawmhnak pek ding tiah tuan tein ralrin peknak caah Hunger Hotspots tiah mangṭam a tlunnak ding hmunhma pawl report an chuah. Report chungah Africa ram pawl mangṭam an ton dan ṭha tein a langhter.\nCazin 20 chungah Myanmar ram aa tel lo nain ngiatthlaimi ram ah North Korea he aa tel. A tubantuk ngiatthlaimi ram thil sinning ṭha tein kan ngah kho rih lo nain a naih tein zoh an hau tiah langhter a si i Myanmar mipi chungin 25% nih eidin ngeih lo buainak an tong cang tiah a langhter.\nPrevious Mindat peng hmun 4 ah kahdohnak a chuak, SAC ralkap nih mipi tangka sing 100 leng an lak\nNext Mindat khua um SAC Battalion 274 nih kahmi hriamngan ruangah mipi 3 an thi


Major Salai That Ci bia roling – Hakha Cherry\nMajor Salai That Ci bia roling 1988 June thla 18 or 19 dek chun hrawng ah ruahlo pi in inka in Salai That Ci cu a rak lut. Aw ziah ruahlo pi in zeitik dah na phak tiah ka hal.Tu zing ka rak phan ati. Khoika ah dah nai tthumh tiah ka hal I kai tthum rihloh. Tlanglawng station in a tu hi nan sin ah karak ra ati. Aw sitak hika ah hin rak itthum ko ka ti I, a poilo, siangin pawng hrawng ah hawi sin ah ka riak te lai ati.\nZiah hitluk ram buai lio ah ruahlo pi in zeirian herh ah dah na rak rat tiah ka hal.Law in degree a la I Kalaymyo ah Lawyer (sihni) ttuan ding in kumkhat rian cawn in a um kha ka theih caah ka hal mi asi.Zei rian herh hmanh ka nei lo. Kalaymyo ah Lawyer ttuan ding in kumkhat training ka tuah lio asi. Ni chiar court ah ka kal, kai nuam ngai ko. Asina in Rangoon I sianghngakchia cawlcanghnak thawngpang zanchiar radio ka ngai I ka um kho bak lo. Rangoon I rak rat I rak itel ve bak ka duh caah karak choi ko,ati. Tuchun zei cawlcangh nak le lam zawh a um hnga maw tiah a kan hal I, kan thei ve bak lo e. Hledan hrawng ah kan va kal tuah lai cu kan ti. Zal kai bei I Salai That Ci he cun kan chuak.\nKan chuah pah ah ka upa nih hitluk har le fe in siangin an kan kaiter mi ruatlo in tiah a vun ka cak. Pa Ci he cun kan chuak I kan izoh I kan ni. Kan kal pah ah Hledan lakphak dawr kan rak tthut tawn nak Aung Thoo (ti asi rua ka ti) timi dawr ah kan thu. Lakphak kan ding I mi cawlcangh cu kan hngak. Cu lakphak kan din pah I a chim mi cu ka hnathlam ah a cuang zungzal.\nAtu bantuk kan mah chan hna I hiti bantuk Socialist cozah dohnak biatak te I a chuah hi kan van a ttha tuk. Uknak tthalo hi kan pa le pawl le kan u le pawl nih doh an rak duh tuk ko na in an chan he a rak itong thiamlo. Dothlennak timi hi chan he ai ton lo ah cun tel duh len zong ah itel khawh asi lo ati.Cu ni ah cun Hledan in Menikung lei tiang kan kal, dohau nak ah palik nih meithal in an kan kah. Sianghngakchia zong zeimaw zah an thi I palik zong zei mawzah an thi. Rangoon ah zarh thum chung hrawng kan izul I dohau nak ah cun kan itel.\nAhnu ah CNA ah kan lut tti. Champhai in BDF timi ah kan rak um lio hrim ah CNF ah luh I hriamtlaih ding kha kan rak itim.Kachin ram I KIA sin kan um ah kan battalion ai khat na in kan company aidan caah training kan dih hnu kan I hmu thai tilo. A hnu bik ah Wireless chonhnak in kan ichawn I kan aw a cat pah lengmang I kan bia a fiang kho lo.Ahnu ah ral nih Uk Lian Thang he an tlaih hna ti thawng kan theih. Cu hnu ah ral kut in an pam ti thawng kan theih. An mah pahnih kong ka ruah ah ka lung a dai ballo. Cucaah cun asi theu lai. Ka mang ah fiangtuk in ka hmuh lengmang ttheu.\nRangoon Sianghleirun ka phak ah anih cu Law final year arak si cang. Keimah bantuk a rakphan thar mi kha Sianghleirun I cawlcangh, tthutdirr ning, an mah hna an u le pawl deuh kong, kan pa le pawl deuh kong tampi a kan chimh ttheu.Lawyer ttuan a rak duh ngai mi asi. Sianghleirun ah saungai kum 7 hrawng a rak tlongleng mi asi. Aduh tuk mi Lawyer ttuan ding ah a thla lawng a ba cang na in dothlennak lam tu ai thim. Dothlennak lungput anei mi le a chim lawng chim lo in hmaisuang in tel a duh mi le a ngamh mi asi.\nCNA ah kan lut lai I Kachin ram ah training kai ah kan kal lai ti kan rak iceih zan ah Champhai pawng ah a chim mi bia cu; Atu bantuk dothlennak chan ah kan chuah mi hi kan van a ttha tuk. Cun ka nu hla cuang pei asi cu;\nKhuaza kan Lairam kulh chung, ram zung ceunak zuam u leng le val rual hnaZo Cinrung khua ri luaimai, rawk lo ni bang tlang seh, Ho maw lungkam lo chuncha bang dir ve lang Salai That Ci I anu cu Pi Far Hniang asi. Pi Far Hniang cu “KAN RAM CEUVE CANGSEH (Chan kar lak ah) ” timi thingpar sang aw I a phuah tu asi.Major Salai That Ci lungdonh cu 2018 December thla ah khan ka va veh. Lung a leng.Credit-Salai Bawi Lian Mang


Australia rammisinak kong ah Chin miphun nih theih hrimhrim le tuah ding; – Chin World News Evening\nAustralia Cozah nih Chin miphun cu ralzam in kan phan ko nain rammisinak kan sok ah mah duh le ithiamter ngai in ningcang loin rak sok ruang ah nihin ni ahcun kan miphun hmanh a kan zum ti lo.\nZei dah kan tuah le kan tantti a herh mi hna cu; 1. Citizenship na sok bak in form phih than ding le Statutory Declaration tuah ding an in kuat tikah community upa hna theih pinak tein Statutory Declaration kha tial ding a si lai.\n2. Mah Statutory Declaration (biakamnak) kha Federal form na hman lai. Na umnak State- SA, VIC, WA, QLD form hna na hmang lai lo. 3. Commonwealth of Australia timi Declaration Form kha na hman lai.\n4. Kawlram ah Birth Certificate kan ngei lo ning, hmepungtin kal tak a sinak le innthawngsuh cazin lak khawh a si lonak le phun min kan ngei ko nain kan min tial tikah kan hman lo ning kong Statement nan tial tik paoh ah ka chim mi le ka tial mi hi nan zumh lo ahcun kan Community upa hna hi bia ruah hna uh hal hna uh law tha deuh le fian deuh in an i chimh khawh hna lai ti hi rak talh peng uh.\nNote: Mah ruangah hin Court kai a hau ding Chin mi kan tampi cang. Atanglei ka tar mi hi a min um lo. Asinain, kan mah miphun nih ton mi a si. Ministerial biakhiahnak an hngah lio a si ko hih.


Pakhat le Pakhat Thapeknak ah “I Forh Chin U Sih”—Hebru 10:25 | Vennak Innsang\n“Pakhat le pakhat kan i dawt khawh nakhnga . . . , i forh chin u sih, zeicahtiah Bawipa ni cu a nai deuh chin lengmang ti kha kan hngalh caah i forh chin lengmang ko u sih.”—HEB. 10:24, 25.\nHLA: 53, 20\nLamkaltu Paul nih Khrihfa pawl kha pakhat le pakhat thapeknak ah “i forh chin” dingin zeicah a fial hna?\nTuchan ah ahote dah thazaang pek an herh?\nZumtu khat unau pawl kha ahote nih dah thazaang an pek khawh hna?\n1. Lamkaltu Paul nih a hmasa Hebru Khrihfa hna kha pakhat le pakhat thazaang i pek chin awkah zeicah a forh hna?\nKUMZABU pakhatnak ah Hebru Khrihfa pawl kha lamkaltu Paul nih hitin ruahnak a cheuh hna: “Pakhat le pakhat kan i dawt khawh nakhnga le thilṭha kan i tuahpiak khawh nakhnga, i bawm tliahmah u sih. Pakhat le pakhat hmunkhat i, i pumh lengmang kha ngol hlah u sih; a cheu nih cun ngol hmanh hna sehlaw, kannih cu i forh chin u sih, zeicahtiah Bawipa ni cu a nai deuh chin lengmang ti kha kan hngalh caah i forh chin lengmang ko u sih.” (Heb. 10:24, 25) Paul nih pakhat le pakhat thazaang i pek chin awkah a forh hnanak a ruang kha unau pawl nih an ruah men ko lai. Mah hnu kumnga hrawngah a ruang pakhat cu a hung fiang. Mah lio caan ah Jerusalem biaceih dingin Jehovah rikhiahmi ni cu a nai cang ti kha an hngalh. Jesuh bia ningin khua chungin kan tlik a hau ti kha an hngalh. (Luka 21:20-22; Lam. 2:19, 20) AD 70 ah Rom nih Jesusalem a hrawh tikah Jehovah ni cu a rak phan.\n2. Tuchan ah pakhat le pakhat thazaang i pek chin cu zeicah a herh?\n2 Tuchan zong ah cu bantuk sining kan tong ve. ‘Ṭih a nung i a liannganmi’ Jehovah ni cu a nai cang. (Joel 2:11) Profet Zefaniah bia cu kan chan he zong aa pehtlai: “BAWIPA ni a liannganmi cu a nai cang, khulrang in a ra lio. Cu ni tlukin khulrang in a tli khomi an um lo.” (Zef. 1:14) Cucaah “pakhat le pakhat kan i dawt khawh nakhnga le thilṭha kan i tuahpiak khawh nakhnga, i bawm tliahmah u sih.” (Heb. 10:24) Unau pawl kha an herhmi thazaang kan pek khawh hna nakhnga an cungah lungthawhnak tam deuh in kan ngeih a hau.\nAhote Dah Thapeknak An Herh?\n3. Lamkaltu Paul nih thapeknak kong he aa tlaiin zeidah a chim? (A hramthawknak hmanthlak zoh.)\n3 “Lungretheihnak nih minung cu lunglawm loin a tuah, sihmanhsehlaw dawtnak bia nih cun lunglawmhnak in a khahter.” (Ptb. 12:25) Kan dihlak in atu le atu thazaang pek kan herh. Rian a ngeimi hna lawng nih midang thapek si loin anmah theng zong thapek an herh ti kha Paul nih a langhter. Rom Khrihfa hna sinah hitin a ṭial: “Nanmah hmuh cu kaa ngaih hringhran i nanmah he thlarau thluachuahnak i hrawm i nanmah thazaang pek cu ka duh ngaingaimi a si. Ka chim duhmi cu, pakhat le pakhat kan i bawm cio hnga, ka zumhnak nih nannih aan bawmh hna hnga i nan zumhnak nih kei zong a ka bawmh ve hnga, ti hi a si.” (Rom 1:11, 12) Cucaah midang thazaang a petu Paul hmanh nih thazaang peknak a herh.—Rom 15:30-32 rel.\n4, 5. Tuchan ah ahote dah thazaang pek khawh an si, zeicah?\n4 Tuchan ah zumhfek tein hmaikal a ṭuanmi ti bantuk caantling in Jehovah rian a ṭuanmi hna kha tha kan pek khawh hna. An lak i tampi nih hmaikal an ṭuan khawh nakhnga mahca ṭhatnak an hlawt. Missionary, Bethel chungkhar, peng zohkhenhtu le an nupile, lamhla ah a ummi calettu pawl zong nih cutin an tuah. Jehovah rian ah an caan tam deuh in an hman khawh nakhnga mahca ṭhatnak an hlawt. Cucaah annih kha tha kan pek hna awk a si. Caantling in Pathian rian ṭuan a duh nain a ṭuan kho ti lomi zong an um. Annih zong thapek an herh.\n5 Ahote zong dah thazaang peknak hmuh awkah an i tlak? Jehovah nawlngaih in “Khrihfa ṭhit-umnak” lawng an duh ruangah nupi, va ngeih loin a ummi unaunu, unaupa hna kha thazaang pek khawh an si. (1 Kor. 7:39) Nupile cu vale nih an dawtmi hna le an sunsakmi hna an hmuh tikah thazaang an hmu. (Ptb. 31:28, 31) Hremnak le zawtfahnak a tongmi Khrihfa hna zong thazaang pek an herh. (2 Thes. 1:3-5) Jehovah le Jesuh nih mah zumhfekmi unau dihlak kha hnemhnak an pek hna.—2 Thesalon 2:16, 17 rel.\nKhrihfa Upa nih Thazaangan kan Pek khawh\n6. Khrihfa upa rian he aa tlaiin Isaiah 32:1, 2 in zeidah kan hngalh?\n6 Isaiah 32:1, 2 rel. Harnak caan ah kan nun caah fawi tein kan ngaih a chia kho i kan lung a dong kho. Jesuh Khrih nih kanmah thazaang pek awkah chiti thuhmi a naule le tuudang i zumhfekmi “a bawi” le kha a hman hna. Mah Khrihfa upa hna cu kan zumhnak “a ukmi” si loin kan i lawmh nakhnga kanmah he “rian ṭuanṭi hawi” an si. Kan i lawmh nakhnga le zumhfek tein kan um nakhnga bawmh an kan duh.—2 Kor. 1:24, NW.\n7, 8. Khrihfa upa nih an biachim le an tuahsernak in midang kha zeitindah thazaang an pek khawh hna?\n7 Khrihfa upa nih unau pawl thapek awkah aa zuam zungzalmi lamkaltu Paul kha an i zohchunh khawh. Hremnak a tongmi Thesalonika khua i Khrihfa hna sinah hitin a ṭial: “Kannih nih kan in dawt hna caah Pathian sinin a rami thawngṭha lawng hmanh kha si loin kan nunnak tiang hmanh kha hrawm kan in duh hna. Kan dawt ngaingaimi nan si cang.”—1 Thes. 2:8.\n8 Khrihfa upa nih an biachimnak in thazaang a kan pek khawh. Asinain mah lawngin a za lo. Paul nih Efesa khua i Khrihfa upa pawl kha hitin a ti hna: “A dermi kha kan bawmh hna awk a si ti cu kaan hmuhsak cang hna i Bawipa Jesuh zong nih khan zeitindah a rak ti, ti ahcun, ‘Pek leiah hin hmuh lei nakin lunglawmhnak a um deuh,’ a rak ti.” (Lam. 20:35) Paul nih unau pawl caah ‘a ngeihmi vialte le a pum zong hman’ dih a duh. An caah a ṭha bikmi pek a duh kha a tuahsernak in a langhter. (2 Kor. 12:15) Cu bantukin Khrihfa upa nih an biachim lawngin si loin an tuahsernak zongin midang kha tha an pek hna awk le an hnemh hna awk a si. Mah nih a kan zohkhenh taktak ti kha a langhter.—1 Kor. 14:3.\n9. Khrihfa upa nih thazaang a pemi lam in zeitindah ruahnak an cheuh khawh hna?\n9 Pakhat le pakhat thapeknak ah ruahnak cheuhnak zong aa tel. Thazaang a pemi lam in ruahnak cheuh khawhnak lam kha Baibal in Khrihfa upa nih an cawn khawh. Thihnak in a thoṭhanmi Jesuh nih zohchunh awk ṭha a rak chiah. Asia Minor i Khrihfabu cheukhat cu fakpi in chimhhrinh an herh tikah zeitindah ruahnak a rak cheuh hna? Efesa, Pergamum le Tiatira Khrihfabu kha an tuahmi thilṭha ruangah a thangṭhat hmasa hna i mah hnuah ruahnak a cheuh hna. (Biat. 2:1-5, 12, 13, 18, 19) Jesuh nih Laodisia Khrihfabu kha hitin a ti hna: “Ka dawtmi cu ka chimhhrin hna i dan ka tat tawn hna. Cucaah cun i biatak law na sualnak kha mertak hna.” (Biat. 3:19) Khrihfa upa pawl nih midang ruahnak an cheuh hna tikah Jesuh Khrih kha an i zohchunh awk a si.\nKhrihfa Upa Rian lawng a Si lo\nNulepa hna, nan fale kha midang thapek awkah nan cawnpiak hna maw? (Catlangbu 10 zoh)\n10. Kan dihlak in pakhat le pakhat zeitindah tha kan i pek khawh?\n10 Midang thapek cu Khrihfa upa rian lawng a si lo. Paul nih Khrihfa dihlak kha “mi ca i san a tlaimi, a herhmi zawn i ṭhatnak a chuahpitu le a theimi thluachuah vanluh a petu ding bia lawng kha hmang u” tiah a forh hna. (Efe. 4:29) Midang bawmh khawh awkah an herhmi thil kha hngalh kan i zuam awk a si. Paul nih Hebru Khrihfa hna sinah hitin a ṭial: “A thlepmi nan ban kha hler hna u law a dermi nan khuk kha fehter hna u, cun a ping a pang ah nan ke hlang sual lo tein um u. Cuti nan tuah ahcun a beimi nan ke kha a rak lan lai lo i hmasa i ṭhawnnak a rak ngeihmi kha a ngei ṭhan kho lai.” (Heb. 12:12, 13) Mino telin kan dihlak in midang kha tha kan pek khawh hna i kan forh khawh hna.\n11. Marthe cu a lung a dongh lioah zeinihdah a bawmh?\n11 Unaunu Marthe cu lungdongh zawtnak a ngei. * Hitin a ṭial: “Nikhat cu thazaang ngeih awk thla ka cam lioah kum upa unaunu pakhat nih nemnak le dawtnak he a rak ka chawnh. Anih zong keimah bantukin ka um bal ve tiah a ka ti. Mah tikah keimah lawng ka si lo ti kha ka hun hngalh i ka tha a hung um.” A chimmi bia nih Marthe zeitluk in dah tha a ngeihter ti kha mah unaunu nih a hngalh hmanh a hngal men lai lo.\n12, 13. Filipi 2:1-4 i ruahnak cheuhnak kha zeitindah kan zulh khawh?\n12 Paul nih Filipi Khrihfa hna sinah hitin a ṭial: “Khrih chung i nan nunnak nih khan aan ṭhawnter hna maw? A dawtnak nih khan nan hna aan ngamter hna maw? Thlarau he hawikomhnak nan ngei maw? Pakhat le pakhat nan i daw in nan i zaangfah maw? Kaan fial duhmi hna cu hihi a si: lungthin ah i khat u, pakhat le pakhat i daw u, lungrual tein um u law kaa lawmhnak hi tlinter u. Pakhat le pakhat i entainak le mah pumpak thangṭhat kawlnak kha nan lakah umter hlah u. Toidornak lungthin tu kha ngei cio u law midang nakin ka ṭha deuh tiah zeitikhmanh ah vaa ruat hlah u. Cun midang duhning kha hmuhthiam i zuam u law nanmah duhnak lawng kha ruat hlah u.”—Fil. 2:1-4.\n13 Kan dihlak in midang bawmh khawhning lam kha kan kawl awk a si. Unau thapek khawh awkah ‘dawtnak in hnangamter’ awk le ‘dawt-zaangfahnak’ langhter awk a si.\nThazaang Pek Khawhnak Lam\n14. Midang thapek khawhnak lamkhat cu zeidah a si?\n14 A hlanah kan rak bawmhmi hna cu zumhfek tein an um zungzal ti kan theih tikah kan i lawm. Lamkaltu Johan nih hitin a ṭial: “Ka fale biatak chungah khua an sa ti thawng hleiin a ka lawmhter deuhtu zeihmanh a um ti lo.” (3 Johan 4) Hmaikal tampi nih hlanah biatak hngalh awkah an rak bawmhmi pakhat cu zumhfek tein Jehovah a bia i hmaikal hmanh a ṭuan ti thawng an theih tikah an i lawm tuk. Cucaah hmaikal pawl an lung a dongh tikah midang bawmhnak ah an rak ṭuanmi thilṭha kong kan chimh hna tikah an tha a um ṭhan.\n15. Zumhfek tein Pathian rian a ṭuanmi hna kha zeitindah tha kan pek khawh hna?\n15 Peng zohkhenhtu tampi nih Khrihfabu kan tlawn hnuah lawmhnak ca kan hmuh tikah kan tha a um tuk tiah an ti. Jehovah rian ah zumhfek tein a ṭuanmi Khrihfa upa, missionary, hmaikal le Bethel chungkhar zong cutin an si. An sinah lawmhnak bia kan chim tikah kan ruah khawh lengin an tha a um.\nKan Dihlak In Tha Kan i Pe Kho\n16. Zeinihdah mi pakhat kha thazaang a pek khawh?\n16 Na intuarnak kong midang sinah a chim thiam lomi na si ah tah zeitin? Midang thapek cu a harmi a si lo. Mi pakhat kha hmaipanh tein na nih khawh. An in nih ṭhan lo ahcun buaibainak an ngeih caah a si men lai. Mah tikah an bia na ngaihpiak hnanak thawngin hnemhnak na pek khawh hna.—Jeim 1:19.\n17. Mino unaupa pakhat cu zeinihdah thazaang a ngeihter?\n17 Mino unaupa Henri cu a chungkharmi nih Jehovah an biak ti lo tikah a ngaih a chia tuk. Mah lak i pakhat cu Khrihfa upa a ṭuan balmi a pa a si. Peng zohkhenhtu pakhat nih Henri cu a ngaih a chia ti kha a hngalh i coffee din a sawm. Henri nih a intuarnak kong a chimhmi kha ṭha tein a ngaihpiak. Henri nih zumhfek tein ka um lawngah ka chungkhar pawl biatak lei kir ṭhan awkah ka bawmh khawh hna lai ti kha a hun hngalh. Salm 46, Zefaniah 3:17 le Marka 10:29, 30 a relnak thawng zongin hnemhnak a hmu.\nKan dihlak in pakhat le pakhat tha kan i pe kho (Catlangbu 18 zoh)\n18. (a) Siangpahrang Solomon nih thapeknak kong he aa tlaiin zeidah a ṭial? (b) Lamkaltu Paul nih zei ruahnak cheuhnak dah a kan pek?\n18 Marthe le Henri kong in zeidah kan cawn khawh? Aho paoh nih bawmh a herhmi unaunu, unaupa hna kha kan hnemh khawh hna i thazaang kan pek khawh hna. Siangpahrang Solomon nih hitin a ṭial: “A caan he a hmaanmi bia fangkhat cu zeitluk in dah a ṭhat deuh.” (Ptb. 15:23, 30) A lung a dongmi asiloah a ngaih a chiami na hngalhmi pakhatkhat an um maw? Vennak Innsang asiloah website in a kong pakhatkhat kha na relpiak kho hna lai maw? Pennak hla hmunkhat ah sakṭinak thawngin thazaang pek khawh a si tiah Paul nih a ti. Hitin a ṭial: “Fimnak in pakhat le pakhat i chim u law i cawnpiak u. Thangṭhatnak hla, Pathian biaknak hla le hla thiang kha sa hna u; Pathian kha lawmhnak in hla in thangṭhat u.”—Kol. 3:16; Lam. 16:25.\n19. Thapeknak cu zeicah a biapit chin lengmang, zeidah kan tuah awk a si?\n19 Jehovah ni kan naih chin lengmang caah pakhat le pakhat thazaang i pek cu kan caah a biapi chinchin. (Heb. 10:25) Paul ruahnak cheuhnak hi kan zulh ahcun kan i nuam lai: “Atu i nan tuah lengmang bantuk hin pakhat le pakhat thazaang i pe u law i bawm u.”—1 Thes. 5:11.\n^ cat. 11 An min thlen a si.


Pathian Kan Sinah A Um\nMathai 1:18-23 8Jesuh Khrih a chuahning cu hitihin a si: A nu Mary cu Josef he khan an i ham i asinain an i umh hlanah Thiang Thlarau in nau ka ngei lai ti kha a hngalh.*19A hamtu Josef cu thil a hmaanning in tuah a duh zungzalmi a si; sihmanhsehlaw Mary cu zapi hmaiah ningzahter a duh lo caah an i hamnak kha a thli tein ka let lai, tiah khua a ruat lengmang.20Cu kong a ruah lengmang lioah khan, a mang ah Bawipa vancungmi pakhat kha a sinah a lang i, “David tefa Josef, Mary hi na nupi ca i lak awkah ṭih hlah. Zeicahtiah fa a pawimi hi Thiang Thlarau thawngin a si.21Fapa a hrin lai i a min ah Jesuh na sak lai — zeicahtiah a mi kha an sualnak chungin a khamh hna lai,” tiah a ti.* 22-23Bawipa nih profet ka in, “Ngaknu cu fa a pawi lai i fapa a hrin lai i a min cu Emmanuel a si lai,” tiah a chimmi a tlin nakhnga caah, hi thil vialte an hung um hi a si. (Emmanuel ti cu Pathian kan sinah a um, tinak a si.)*\nC.S Lewis nih “Pathian fapa minung ah a rak i can cu,mi vialte Pathian fa kan i can kh…\nVawlei Tuanbia Thlengtu\n“Ngaknu cu fa a pawi lai i fapa a hrin lai i a min cu Emmanuel a si lai,” tiah a chimmi a tlin nakhnga caah, hi thil vialte an hung um hi a si. (Emmanuel ti cu Pathian kan sinah a um, tinak a si.) *Matthai 1:18-23\nKan caah ngakchia pakhat a chuak! Fapa pakhat pek kan si! Amah cu kan uktu bawi a si lai. Amah cu Khuaruahhar Fim Chimtu, A Ṭhawngmi Pathian, Zungzal Hmunmi Pa, Daihnak Bawi, ti a si lai. Isaiah 9:6\nPathian thil tuahmi hi khuaruahhar lawng te an si dih. Van sunparnak kaltaak in toidor in vawlei cung minung sinak acomi hrimhrim hi khuaruahhar asi. Zeidang biaknak "pathian" aa timi hmanh a sannak in a niamnak ah an tum ballo, a niamnak in a sannak ah a kaimi lawngte an si. Jesuh Khrih lawnglawng hi vawlei misual akan dawttuk caah Van Sunparnak kaltaak riangmang in vawlei misual khamh awk ah a tummi Pathian si.\nKan biakmi kan Pathian hi Khuaruahhar Pathian asi. Minung hngalhnak lenglei saupi va lonh in thil a cang ter khomi Pathian asi. Minung fimnak nih a ruahbanh khaw…\nCawntlak Caleb Lungput\nMoses nih a miphun hna he Kanaan an va luh hlan ah Kanaan ram va ngiatthlai awkah mi thlah hna lakah adang nih lungdongh awk bia lawngte an chim nain, Caleb nih cun, “Khulrang in hung kal u sih law, hung umhnawh u sih; zeitintiah ṭha tein kan tei khawh ko lai,” tiah zumhnak he bia a chim. An va hmuhmi Kanaan ram cu cawhnuk le khuaihliti in a luangmi ram a si. Isreal mi hna cu Pathian nih Kanaan ram hi a pek ciami ram asi Nambar 13:1. fA pekcia komi ram kha zumhnak le luhkhawh ding asi ko ti ruat cuca loin ralchiatnak he mi tampi nih bia an chim lio ah Caleb nih cun Pathian nih a thimmi hna caah Pathian nih ram nuam ram tha a kan pek khawh ko tiah a zumh caah, “Ngiatthlai awkah kan hung ṭolmi ram cu ram ṭha hringhran a si ko. Bawipa cu kan cungah aa lawmh ahcun hi ram chungah cun a kan luhpi lai i a kan pek lai, cawhnuk le khuaihliti in a luangmi ram a si ko." tiah a chim. Nambar 14: 7 - 8 .A donghnak ah Isreal mi nih Kanaan ram cu an co.\nKan nunnak caah Kaleb sinin zeidah kan ca…


Kum 3 Chung Uknak Kan Tlaih Ahcun Pumpak Cio In Motor Nan Ngei Lai, Inn Nan Ngei Lai - Chin Eleven News\nKum 3 Chung Uknak Kan Tlaih Ahcun Pumpak Cio In Motor Nan Ngei Lai, Inn Nan Ngei Lai\nRalhrang pawl nih zahan meeting an tuah nak ah an lubik a si mi General Min Aung Hlaing nih biacahnak a chim i a chimmi ahcun, a tu hnu kum 3 tiang uknak kan tlaih ko a si ahcun Myanmar rampi cu A nuam mi ram Singapore ram tluk khi kan si cang lai tiah a chim. Pumpak minung pakhat nih Motor pakhat le Inn lo pakhat cio kan nei kho dih lai tiah a chim. Mah hihi tuah tuan dingin ka zuam kho tiah a chim.Kalay lairawn News\nRalhrang nih thlaruk chung uknak an lak cang nain, cozah hmanh an ser kho lomi mah ti bia a chim theo hi cu a molh taktak. Mipi hi a hrut tuk mi le a molh tuk mi ah a ramchung mipi hi a kan ruah caah maw a chim len hnga tiawk in.\nA tu hnu kumthum Min Aung Hlaing nih uknak a tlaih ko a si ahcun vuleicung ram vialte lakah a vanchia bik le hnu ah a thlai bik ram ah a kan luhpi lai. Zeizong vialte a hrawk dih cikcek. Fimcawnnak le ramchung chawlehthalnak vialte a hrawk dih cang. A ngaingai ti ahcun ram pakhat a thannak bik hi fimnak le chawlehthalnak hi a si ko. Cucu a tu hi stop dih a si cang.\nMindat Mipi An Thi Dih Ne Tung Lai\nA Poi Taktak SAC Ralhrang Nih PDF Umnak An Luhhnawh An Hriamnam Zeimawzat An Lak


Gen- Min Aung Hlaing Nih Thongtla A Chuah Mi Hna,Konglam Ah Thonguk Bawi Nih Fianter Nak A Chim Ve Cang – Onlinenungak\nGen- Min Aung Hlaing Nih Thongtla A Chuah Mi Hna,Konglam Ah Thonguk Bawi Nih Fianter Nak A Chim Ve Cang\nThongtla a chuahmi pawl, a thar in luatter mi pawl nih upadi lawnh in sualnak an tuah than ahcun hmasa an rak tuah ciami case he an tuah thanmi sualnak case he tiah case pahnih fonh in dantatnak pek an si lai tiah Yangon ramthen thonguk bawi U Zaw Zaw (Director of Rangoon Division Prison Department) nih DVB ah a chim.Aa-naa ting Council ralkap cozah nih zan ah leng chuah lo ding timi nawl an chuah nain Yangon, myone tampi lam cungah a vak mi nizan thong chuah pawl cheukhat telh in khoika minung ti theih lomi pawl an lut caah sang mipi hna nih an dawi i tlaih an i zuam ve.\nTu zan tiangah tam lak te an tlaih ve cang. Pu J. Biak Tin Sang chimmi Hmawbi myone ah minung 7 antlaihnak kong zong kha theih a si.Atu thong chuakmi/luattermi pawl nih sualnak an tuah than ahcun an case um ciami he an tuah thanmi sualnak case he fonh in dantatnak tuah an si lai. Atu an luat mi hi sikaan ri khiah piak mi an um. A leng ah cu sikaan an buar ahcun tuanvo ngeitu palik sin chanh (up) ko uh. Nan chanh hnuah atu an tuah thanmi sualnak he an case um cia mi he case pahnih in an tuar than lai.”\nPrison Department nih cun anmah lei umnak inn cio ah tha tein kan kuatat hna. Nain anmah zong an inn ah an um duh le um duh lo kan thei ve ti lo. A cheu a chuak i a vakmi zong an um ve ko lai teh. Hi kongah kanmah nih hi bantuk tuahter ding in hramhram in khua kan khanmi a si hrimhrim lo” tiah a chim.Yangon myone tampi ah nizan mipi nih an tlaih khawhmi hna chung in thong chuak hna, ritthaisii a tongmi hna, kum 18 tang ngakchia tleirawl tete zong an i tel.\nTu lio Kawlram chung khuapi deuh ah tu bantuk a cang hi a si. February 12 ni ah Kawlram pumpaluk in thongtla luattermi minung 23000 leng an si i, Yangon, Insein thong inn in minung 1000 leng an luat ve tiah theih a si.


India Ralzam Miphun Hawi Hna Duhlonak Rak Langhter Rih Hlah Uhlaw ATha - Hakha Times\nDelhi ka miphun hawi hna Sandah piah [Protest] hi cu rak i tim deuh rih hlah uh law a tha lai. CHRO lei in siseh biatak tein case study zong an tuah cuahmah, keimah lei kan in kil tampi fonh a hau mi chawnh biaknak zong ka tuah cuahmah lio pi a si.\nA rauh hlan ah ka dih lai i Geneva ah report ka kuat lai. Geneva UNHCR a kan chimh ning le a tu nan ton cuahmah mi ai dang ning zong kan thei ko. Duhlonak langhter hi cu a hnu bik thimnak [last resort option] tu ah si te seh law.\nA kenkip in an bomhtu hna nih fak piin an i zuam cuahmah lio pi a si ko caah duhlonak hi cu nan langhter rih lo ah a tha bik. Nai tan press conference kan tuah mi ah UNHCR nih base an laknak tampi ka chim cang.\nRelated Topics:Chin, thawngpang


Ngaihthiam khawh a si lo mi sualnak | Radio Veritas Asia\nNgaihthiam khawh a si lo mi sualnak\nLuke 12:8-12 chung kan zoh a si ah cun kan Bawipa Jesuh Khrih nih Thiang Thlarau Pathian zeitluk in dah minung nunnak ah hin a bia pit ti mi hi a zultu hna sin ah a cawnpiak hna nak kong a si. Lk 12:10: “Mi Fapa a thangchiattu cu ahohmanh ngaihthiam an si lai, sihmanhsehlaw Thiang Thlarau a thangchiattu cu ngaihthiam an si lai lo” ti in fiang tein kan hmuh.\nThangchiat kan ti tikah mi nehsawh, congawih, mawhchiat, an tthat lo nak midang sin ah va chim, an zang der nak mi nih hmu hna sehlaw nehsawh hna seh, tbk,… in tampi a um.\nSihmanhsehlaw, Thiang Thlarau a thangchiat mi cu ngaihthiam an si lai lo tiah kan Bawipa nih a kan cawnpiak tikah hin zeidah a chim duh kun mi a si hnga? Kan Bawipa nih kan caah sual ngaihthiam kan si nak hnga ding caah Pa Pathian sinah a kan nawl piak zungzal tiin Hebrew cattail tu pa nih a ti;: “Cucaah cun amah thawngin Pathian a fuhmi hna paoh cu a khamh khawh zungzal ko hna; zeicahtiah zungzal in a nun caah Pathian kha a nawlpiak khawh zungzal hna” tiin kan hmuh (Heb 7:25). Cun “Profet vialte nih amah kong cu an rak chim i amah a zummi paoh cu a min tthawnnak thawngin an sualnak kha ngaihthiam an si lai” ti zong in kan hmuh khawh (Act 10:43).\nNgaihthaim khawh lo mi sual nak kan ti tikah “Sualnak a si, tuah lo ding a si, a ttha lo mi a si, Pathian duh lo mi a si, ti theih ko bu in tuah chih, pah chih” khi a si ko. Zeicah kan ti a si ah cun thieh ko buin sual nak tuah chih cu sualnak a do tu kha a ttihzah lo a si pin ah a nehsawh zong a si i zei a rel lo zong a si caah a si.\nThawngttha bia chung kan zoh tthan hna a si ah cun kan Bawipa Jesuh Khrih nih Vancung pennak kong a phuan ah siseh, mizaw a damter hna ah siseh, thlarau ttha lo a tthawl tik ah siseh, zeibantuk tthatnak a tuah zongah sual pawt ding in a bia a ngaitu, Bawipa a thih nak hnga ding caah khua a khang zungzal tu farasi mi hna zei bantuk tahchunhnak in dah bia a chim tawn timi zong tampi kan hmuh khawh.\nSualnak a rak tuah tu, mi sual pa zong kha kan Bawipa Jesuh Khrih nih a hmanung bik vailam cung aa thlai lio ah a ngaihthiam khawh ko i cu a ngaihthiam nak cu minung a kan dawt nak le tlanh a kan duh nak a langhter nak a si. Pathian cu dawtnak a si (1 Jn 4:8).\nNifatin kan nunnak ah tthatnak tuah duh lo, mi bawmhchan duh lo, pumh duhlo, thlacam duh lo in kan um i mah duh nak lawng kan tuah, mah hnangamnak le zalonnak lawng kan kawl a si ah cun sual chungah kan thla cang. Zeicah kan ti a si ah cun tuah ding a si mi theih ko buin tuah duh lo, hramhram in hrial le i phet tak a si caah a si.\nKa sual cang ka palh cang ti theih ko buin sual ngaihchih duh lo in kan um a si ah cun Bawipa nih a kan cawnpiak mi Thiang Thlarau ngaih kan chiatter, thangchiat a si caah ttih a nung tuk mi a si pin ah kan nun man a um sual lai lo.\nBawipa cawnpiak mi nun zia le a kan hmuh sak mi nun zia in nifatin a nung kho mi si khawh i zuam zungzal hna u sih. Toidornak lungthin he Pa Pathian sin ah kan sual nak ngaihthiam hal zungzal hna u sih.


Share cio hna usih Thantlang kongah thawngpang dik lo a chuak – Chin World News Evening\nMarch 8, 2021 March 8, 2021 Salai Van Thawngpang\nThantlang Khua Luh Lai, Lai pawnglung ah Ralpel khua mi mi nung 7 ralkap nih an tlaih hna ti mi cu thawng dik lo a si.\nThantlang um mi nih hi ti hin an chim, “Zanlei ah minung pakhat hlat hlai tu ding ah Lai pawnglung ah thlah a si i zeihmanh zong um lo ti a si Halkha lei a raktlung mi hal zongah zeihmanh a um lo ti si fawn, Lai pawnglung i thilzuar pawl kan hal hna ah tu chun ah ralkap nih mi tlaih le vuak zong zei hman kan thei lo kan hmu hna lo an ti ” tiah Thantlang khuami sin in kan theih. Source: The Chin Post\nThawngpang thar: Ralkap lei nih thlah mi mingiathlaitu a si lai tiah ruahmi minung pali Hakha mino nih an tlaih. Ralkap nih mizapi sin ah thlah mi mingiathlaitu a si lai tiah ruahmi minung pali hna cu Hakha mino nih 2021 March 8 ah an tlaih hna. An tlaih mi hna hi Lai holh in a holh mi pahnih le laiholh pah kawl holh pah in a holhmi pahnih an si.\nAn tlaihmi hna kong he pehtlai in, “An pali ning in bia an chimmi pakhat hmanh aa khat lo. Lung le hri pawl zong an i ken. Cun, ca kan benh mi pawl zong an hawh. Lunghrinh deuh an si ca ah kan tlaih hna. A hrenhren si loin kan thlah than hna lai. Ameh belte chinchiahnak ca ah tiin an pali ning in an mittlang hmul kan ziahpiak dih hna,” tiah a chim.\nHakha ah misual le thilfir hmang Mino nih an tlaih mi hna hi a hrenhren loin chinchiahnak an tuah dih hnu an thlah than hna. Source The Hakha Post\nKawlram In Mizoram A Zaammi Caah Thawngchia Taktak Si Cang


Hngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si – Thechinlungnews\nHngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si\nPosted By: admin December 3, 2019\nHngakchia tlaihhrem hi a tam chin lengmang ko cang. Palik pawl nih fakpi in rian an ttuan ko natein hngakchia tlaihhrem hi a tam chin ti khawh a si. Burma ram ah hngakchia tlaihhrem hi a tam ngai tawn i, a thlaihhremtu pawl hna hi palik sin ah report an tuah ko nain fawi tein tlaihkhawh an si ti lo\nShan State, Kut Khai khuah hngakchia fir hmang mi 5 lakah an hruaitu bik Shan Lay, Aih pu cu palik nih an tlaih. Palik nih bia an hal lio ah Shan Lay nih a chimh ning ah cun, Hngakchia hna hi an duh mi thil lentecelhnak tunu (dolls) kan cawk piak tawn hna i, cun mah dolls kha an vun tawn tikha a chungah sii (chemical) kan chia mi rim kha a vun chuak i, an thluak ah rian a ttuan i, an hngakhnak kha a buaiter hna, cun kan duhnak hmun ah kan kal pi tawn hna tiin a chimh\nCun China sibawi an agent sin ah hngakchia lung le kal hna cu an zuar tawn tiin a chimh. Mi pakhat lung le kal an zuar mi hi China tangka in 5000 in 20000 tiang an zuar tawn. Cun Thin (liver) pakhat hi China 15000-50000 tian an zuar tawn tiin a chimh. Atu an tlaih mi hna hi hmun dang dan ah agent a ngeih mi an si caah kan fa le kha ralring tein kan zohkhen a herh ngai\nSource: Chin Special Media\nBe the first to comment on "Hngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si"


Pu Si Bik cu Thlarau nih Tlang ah Thlacam a Herh ati i, ni 3 rawl a ul ta, cu hnu a hong Tlun bak khan Asining molh meh in a um – Kawltu Team\nPu Si Bik sining hrilhfiahnak : Pu Si Bik hi Sianginn catang Tangkhat hnih hrawng a kai mi asi. Mi nun ttha asi , Mi zei he hmanh atlanval lio in siseh, a patun hnu zongah ai sivua bal mi asi loh. Tutan thil kan ton mi konghe pehtlaiin Pu Si Bik cu Mithat lainawng asi ko. Si Bik hi Pathian aduh taktak mi a si i, apiantharnak zong asau ngai cang, Ramleng kan chuah hnu ah Bikte apiangthar an ti ah hin kan i lawm tuk ciao, asinain Sianginn ttha tein akai ve lo mi le hawithluak biatak tein acanh ve lo tik ah, Bible arel deuh ahrut deuh, ahlim chin lengmang i, thawngtthabia achim hna ah hin ban ahngal ti loh.\n2017 lio hna ah keimah zong nih chungkhar pumhnak ah thawngtthabia achim i asautuk caah bang ko cang ih zong ahau cang ti zong ka rak ti phah mi a si. Tutan hi Christmas hrawng khan Ruakhua ah Christmas ahman pah in Thlarau nih tlangah thlacam aherh ati i, ni 3 rawl a ul ta, cu hnu ahongtlun bak khan asining molh meh in aum i ahlimmritnak azualhma chin lengmang mi dir hmun ah aum.\nZeizong te hi keimah sualruangah asi ko, keimah Pa hi thi ninglaw ka fa le , ka nupi le zong van ram ah nan kai lai . keimah pa sual ruangah hin zei zongte hi abuai ko tbk khin aum i, amah le amah hna thah ai tim ttheu i, biatak tein ven hau in a um, silo le ka fa le ahotal nih hin dek hong ka that ulaw attha ko ti hna hi ati lengmang, a Nupi Biak Hnem nih biatak tein arunven ttheu, a zeital ai hlei hnga maw tiah Bible lei Training zong zarhkhat hrawng akai ter i arak tlun ah cun tlawmte cu ai ning deuh ati i anupi zong cu ai nuam ngai.\nCu vialte hlim aritnak le piangthar in apialsual mi boruak ah ahongcannak nih Kan U Pi Biak Hnem (Ronal Nu) cungtu ah atla i hitihin tuah hmawhnak thil acannak hi asi ..Apoi le apoi hringhran ko ee. Tantak mi chungkhar caah thlacamnak in kan bawm hram uh. Credit: Sun Day Born (Web laknak: Cherry Par Website)\n← Thantlang i Mithattu Pu Si Bik konglam Inn Pa pawl nih an Chimmi hi a Mak tak tak\nTrump le Biden Re-Match um seh tiah Laipa nih Hi ti hin a Duhnak a Langhter. →